qundao/data-zh-poetry huggingface dataset:
题长椿寺九莲菩萨画像
作者：赵翼
朝代：清

城西南寺名长椿，中有宝绘姿天人。贵极重闱祎翟贱，诚皈佛乘戒衣尊。当日隆称观自在，至今遗像俨生存。从来母后当冲帝，每利藐孤擅神器。女中尧舜有几人，朝端平勃愁无计。贱婢骄称中大人，权阉浸侈十常侍。太庙祠披兖服临，外家腊改黑貂祭。鹤将木刻宠新欢，彘以人为仇旧嬖。飘絮犹歌杨白花，摘瓜几尽黄台蒂。独有前朝家法严，尤推孝定性和恬。恐辜未命黄？托，不慕朝仪紫袖瞻。政委相公批敕尾，课勤幼主读书签。经筵进讲亲催盥，曲部听歌痛示砭。期届大婚移殿早，礼尊正嫡过宫谦。和熹应愧常称制，光献犹多一撤帘。国储未定妖书起，官家汝亦都人子。从此青宫有所归，一语胜他千御史。璇室禔宫四十春，九莲菩萨本前身。汉家贤母师黄老，今奉如来亦净因。涌现化城辉绀碧，庄严香界布金银。要令人识清修业，特赐禅林法相真。著色生绡阎立本，白描神笔李公麟。想当玉轴颁来日，绣伞珠幡溢九闉。诸佛也应投地拜，荣光万丈耀金轮。转眼孙曾遭百六，丹青也入沧桑录。莲花世界满刀兵，贝叶经堂横血肉。可怜万里好山河，无地可悬图一幅。社饭谁还念老身，僧寮聊复存遗躅。深谷高陵何代无，徽声终自冠椒涂。道清死免佥名辱，钩弋生偏享福殊。来自西天乘凤羽，去归南海比龙胡。慈容满月零缣在，羞希临朝武后图。
题长椿寺九莲菩萨画像
作者：赵翼
朝代：清
体裁：古风

城西南寺名长椿，中有宝绘姿天人。贵极重闱祎翟贱，诚皈佛乘戒衣尊。当日隆称观自在，至今遗像俨生存。从来母后当冲帝，每利藐孤擅神器。女中尧舜有几人，朝端平勃愁无计。贱婢骄称中大人，权阉浸侈十常侍。太庙祠披兖服临，外家腊改黑貂祭。鹤将木刻宠新欢，彘以人为仇旧嬖。飘絮犹歌杨白花，摘瓜几尽黄台蒂。独有前朝家法严，尤推孝定性和恬。恐辜未命黄𧟌托，不慕朝仪紫袖瞻。政委相公批敕尾，课勤幼主读书签。经筵进讲亲催盥，曲部听歌痛示砭。期届大婚移殿早，礼尊正嫡过宫谦。和熹应愧常称制，光献犹多一撤帘。国储未定妖书起，官家汝亦都人子。从此青宫有所归，一语胜他千御史。璇室禔宫四十春，九莲菩萨本前身。汉家贤母师黄老，今奉如来亦净因。涌现化城辉绀碧，庄严香界布金银。要令人识清修业，特赐禅林法相真。著色生绡阎立本，白描神笔李公麟。想当玉轴颁来日，绣伞珠幡溢九闉。诸佛也应投地拜，荣光万丈耀金轮。转眼孙曾遭百六，丹青也入沧桑录。莲花世界满刀兵，贝叶经堂横血肉。可怜万里好山河，无地可悬图一幅。社饭谁还念老身，僧寮聊复存遗躅。深谷高陵何代无，徽声终自冠椒涂。道清死免佥名辱，钩弋生偏享福殊。来自西天乘凤羽，去归南海比龙胡。慈容满月零缣在，羞希临朝武后图。
题陈东浦藩伯敦拙堂诗集
作者：赵翼
朝代：清

学诗必学杜，万口同一噪。连城有真璧，未可珷玞冒。呜呼浣花翁，在唐本别调。时当六朝后，举世炫丽藻。青莲虽不群，余习犹或蹈，惟公起扫除，天门一龙跳。骨力森开张，神勇郁雄惊。阳乌掩爝火，轰雷塞蚓窃。天壤此一途，疏凿曾未到。一开五丁峡，遂坦九轨道。坐令翰墨场，莫不奉旌纛。微之仿精切，退之师排奡。义山鍊格遒，涪翁取径峭。豪宕放翁吟，悲壮遗山吊。斯皆分杜派，各具一体妙。迨明李何辈，但摹面目肖。彭亨鼓蛙怒，咆勃奋虎啸。徒滋虚气张，终觉轻心掉。旷代有东浦，孤诣戛独造。渊源溯《雅》、《骚》，根柢本忠孝。读书必破卷，陋彼管窥豹。出语必惊人，鸷若韛脱鹞。力厚巨鼎扛，思沈重渊钓。每于朴僿处，隽味出揉拗。以追少陵大有作为作，磁铁两孚召。得皮兼得骨，在神不在貌。缅昔老拾遗，入蜀诗益爆。长揖严尹幕，高歌葛相庙。至今旧草堂，万丈光尚耀。先生出筮仕，即泛锦江棹。固知关宿缘，岂特发遐眺。新诗十二卷，精心躏堂奥。子美有替人，当亦意不料。寓斋得披读，狂喜成绝叫。惟应瓣香然，敢肆饭颗诮。传语学杜人，津梁此先导。
题黄鹤楼十六韵
作者：赵翼
朝代：清
体裁：五言排律

杰搆依天堑，登临气象千。危矶黄鹤浦，重镇赤乌年。势控荆襄下，兵从晋宋前。舟车当四达，海寓扼中权。胜概斯称最，名区久未湮。楼真千尺迥，地以一诗传。百级旋螺上，重檐乱鼠穿。凭栏俯斜日，挂槛竖长川。远挹庾楼月，高淩郢树烟。江吞沔口阔，城对汉阳坚。估舶如浮鸭，渔槎有缩鳊。洲犹芳草色，笛正落梅天。事往皆成古，吾来倘遇仙。鸿泥留笠屐，鲸浪少戈鋋。灯火沿流满，鱼盐入市阗。翻疑骑鹤客，多半在腰缠。
飓风歌
作者：赵翼
朝代：清

昔闻海风飓最大，我今遇之鹭门廨。谁将噫气闭土囊，一喷咽喉不可扼。隆隆万鼓排阵来，群木尽作低头拜。郁怒似有块磊填，愤盈直觉虚空隘。鬼魔掀动天摆摩，虎豹吼裂山破坏。立脚虽稳尚愁倒，对面相呼只如聩。可怜鹳鹊也不飞，恐被羾出青天外。是时习流千战棹，眼望赤嵌不得到。恨煞海神亦小人，借势作威逞凶暴。涌浪上薄浮空云，溅沫横轰发机炮。尽排鹢首椓杙牢，犹自终宵惊簸掉。风名飓母应雌风，胡为更比雄风雄。想从少女封姨后，老作阴怪多神通。多神通，何不吹转帆向东，不然更到海水竭，平步可达扶桑红。吾当绿章上笺奏，俾尔配食天妃宫。
鹦鹉洲吊祢正平
作者：赵翼
朝代：清
体裁：七言律诗

清狂早占晋人先，乱世矜才岂善全。一刺不曾轻出袖，三挝何事戏当筵？祸因傲物同文举，迹亦依人愧仲宣。洲草千年鹦鹉绿，长怜赋笔自翩翩。
同孝升丈即席次邓孝威见送韵
作者：赵而忭
朝代：清

自信无良策，穷年抱犊衣。春携三月去，天放一人归。白简谁言事，青山愿息机。深思前路好，孤艇送余晖。
挽任兰生公
作者：赵舒翘
朝代：清
体裁：联

众望久属公，方欣缺月重圆，云开吴会；生民方多难，不意福星遽殒，水黯淮滨。
秋虫
作者：赵良栻
朝代：清

百卉雕零肃气浮，閒云黯淡不胜秋。萧萧木叶堆荒圃，唧唧虫声入破楼。草露寒烟三径晓，豆花凉月一棚幽。丁东檐马窗前响，四壁争鸣起暮愁。
题谢孝子侍疾图
作者：赵良栻
朝代：清

娱亲仍著老莱衣，慈竹平安愿已违。北斗香焚虔午夜，西山景迫恋春晖。诚通神鬼幽兰洁，梦入池塘寸草腓。十有八年如一日，抱铛孺慕等依依。
悼金夫人
作者：赵艳雪
朝代：清
体裁：诗

逝水韶华去莫留，漫伤林下失风流。
美人自古如名将，不许人间见白头。
史梦兰继室田太夫人九十大寿
作者：赵芝珊
朝代：清
体裁：联

萱树北堂，修龄帝舆；梅开东阁，淑范春多。
一枝花·题严比玉“宜园倚声图”
作者：赵芬
朝代：清

过眼凉秋晚。抱膝酸吟惯。蘋洲渔笛都、拥琴案。看减字偷声，写得词华烂。休道豪情擅。待檀板红牙，倩个小鬟轻按。笑侬亦、红裁白判。惹得吟逋绊。到如今、爨弄何曾算。羡滴粉搓酥，字字珠玑绽。肯便浮名换。一曲风流，早已是、旗亭传遍。
一痕沙·题吴平斋画“山水册”，集宋人句
作者：赵芬
朝代：清

象笔鸾笺，藜床香篆横轻雾。又还休务。花落空庭暮。景趣天然，写我吟边句。山无数。夕阳烟树。看尽江南路。
一痕沙·题陆芝田“双琯阁图”，集宋人句
作者：赵芬
朝代：清

何处君家，柳含烟翠拖金缕。琐窗琼宇。寂寞闲庭户。点翰舒笺，总入昭华谱。凭栏伫。云山烟渚。好个双栖处。
传言玉女·计蕊仙赠所画团扇，赋谢。
作者：赵芬
朝代：清

秀骨珊珊，想见左家风貌。绣馀闲课，仿徐黄画稿。纤指点染，淡月疏花清妙。仙云飞堕，墨香犹绕。入手冰轮，快新凉、更不盼，素秋来早。忆妆台弄笔，娇痴小茶，别恨远山芳草。且兰遥寄，也应倾倒。
兰陵王·浔酒
作者：赵芬
朝代：清

一溪碧。环抱西吴酿国。春波滑、新泛绿醅，化作珍珠小槽滴。鹅黄好颜色。招得高阳醉客。茅檐外，青飐杏帘，明月清风两桥侧。壶觞感今夕。记少小评量，秦黍燕秫。醉乡日月头将白。恁满引村酌，曲生清味，凫花蚁蕊总不敌。有名士标格。岑寂。翠樽泣。只日吹袁丝，曾诩欢伯。诗仙俊赏难重觅。奈土锉愁煮，瓦盆狂吸。风流公瑾，酝籍处，更孰识。
兰陵王·浔酒
作者：赵芬
朝代：清

一溪碧。环抱西吴酿国。春波滑、新泛绿醅，化作珍珠小槽滴。鹅黄好颜色。招得高阳醉客。茅檐外，青飐杏帘，明月清风两桥侧。岑寂。翠樽泣。只日吹袁丝，曾诩欢伯。诗仙俊赏难重觅。奈土锉愁煮，瓦盆狂吸。风流公瑾，酝籍处，更孰识。
剔银灯·题袁子才先生十三女弟子“湖楼请业图”，顾纫秋夫人摹本
作者：赵芬
朝代：清

胜绝湖山佳处。来作吟坛盟主。夜月红楼，春风绛帐，粲粲琼瑶仙侣。娉婷细数。刚好似、琴徽筝柱。韵事争摹画谱。裙屐依然风度。蒲褐诗禅，芸幐妇学，解道浮名都误。前尘电露。吾自赏、传神毫素。
南乡子·前题
作者：赵芬
朝代：清

蟾魄喜初圆。名士倾城是夙缘。月姊闻声应亦妒，翩翩。未许乘风便上天。绰约体如仙。徒倚桐阴石磴边。最是泥人风致也，娟娟，手握琼箫更可怜。
台城路·题陆箫士“天台采药图”
作者：赵芬
朝代：清

石梁遥亘天台路，斯游最饶清妙。手杖青藤，腰镵白木，梦里当时曾到。仙山春早。看红遍夭桃，闲情多少。倚石迷花，千岩万壑径幽绕。新词继踪石室，画师凭写出，峰迥云峭。诗咏曹唐，赋裁孙绰，输却风流怀抱。元花蓍草。想满贮奚囊，尽搜吟料。远映霞标，翠屏横夕照。
壶中天·题记二田“小沧浪消夏图”，集宋人句
作者：赵芬
朝代：清

沧浪万顷，卧冰奁、冷浸一天空翠。爱此溪山供秀润，扫荡烦襟如洗。料理琴书，品题风月，别是闲滋味。莲幽竹笛，倚阑疑非人世。此地宜有词仙，联镳飞盏，人在行云里。翰墨流传知几许，写出江南烟水。坐石谈玄，飞觞溪白，过雨凉生袂。剨然长啸，半滩鸥鹭惊起。
多丽·题叶渔庄“五湖渔庄图”
作者：赵芬
朝代：清

荡胸襟，鲈乡风景幽深。记当时、三高游衍，踪迹尚许重寻。篾蓬欹、捞虾雪渚，萍茵碎放鸭烟浔。脱略簪裙，芟除丝竹，四围山水足清音。看远近、送青浮碧，不许软红侵。萧闲意、半归画本，半入诗心。爱吾庐、剪荷葺芰，门前垂柳阴阴。岸花飞、香黏屐齿，溪云抱凉冱蓑针。伴约鸥凫，儿呼鱼鹧，霜鳞烂煮佐芳斟。想玉涧、石林书就，万事付高吟。敲铜斗、唱渔歌子，惊起沙禽。
天仙子
作者：赵芬
朝代：清

满腹闲愁皆自取。美人消息知何处。芳心许。芳魂与。偏到相逢无一语。
如梦令
作者：赵芬
朝代：清

昨夜霜浓风骤。只恐梅花僝僽。晓起探园林，却喜寒香依旧。知否。知否。欲折还怜纤手。
归自谣
作者：赵芬
朝代：清

今夜月。千里离怀愁欲绝。归鸿阵阵哀鸣切。销魂恰忆中秋别。堪呜咽。裁笺欲寄南枝雪。
惜分钗
作者：赵芬
朝代：清

芳年短。香魂断。墨痕惨淡缠幽怨。夜凄清。峭寒生。斗雪丰神，直恁娉婷。卿。卿。孤吟倦。闲愁绊。相思忍到箩窗畔。影斜横。月胧明。梦醒罗浮，一段痴情。惺。惺。
意难忘·前题
作者：赵芬
朝代：清

十载蘋洲。正襟怀黯黯，岁月悠悠。望云心欲绝，怀橘愿难酬。鸿北向、水东流。拼一醉新篘。把此中、无边寥落，尽付眠鸥。燕台更有前游。记闲园角酒，水榭迎秋。题糕徵韵语，说饼拥香篝。怜别后、见无由。更莫上高楼。暮山横、斜阳芳草，处处生愁。
散馀霞·题“云山留客图”
作者：赵芬
朝代：清

名山名士成宾主。记倚筇延伫。佳处好结茅庵，莫匆匆便去。多情小山桂树。也劝人且住。痴绝一片烟岚，更周遮别路。
月下笛·用石帚韵题于辛伯“南湖柳隐图”
作者：赵芬
朝代：清

垂柳深深，词仙小隐，一楼烟雨。流莺解语。碧阴中、自来去。人间离别谁能管，只闲舞、东风万缕。爱陶庐幽寂，门无剥啄，飞絮盈路。延伫。寻诗处。想品入中条，青春鹦鹉。渔鸥再谱。小长芦客应许。湖天凉绿邀吟屐，问前梦、纤腰记否。采菱曲，欸乃声遥和，怒铁自度。
月底修箫谱·题沈蕊芗“月底修箫图”，既用自题原韵
作者：赵芬
朝代：清

竹阴疏，梧桐瘦，凉夜敞朱户。羸女楼头，偷按广寒谱。莫教遏住行云，太虚微滓，转遮了、蟾辉来处。咽清露。疑是沆瀣神仙，檀痕几回数。貌入生绡，拈毫淡无语。笑它洛苑真珠，悬珰敲彻，更不解、引商调羽。
月底修箫谱·题随园女弟子尺牍墨迹
作者：赵芬
朝代：清

露零毫，香拂纸。缄扎记红鲤。小别仓山，驹隙一弹指。为言水榭张灯，湖楼请业，有多少、绮情瑶思。凭驿使。料应折得梅花，先从陇头寄。添个诗筒，雁足手亲系。却看黄蜡封函，朱泥押尾，只粉晕、尚留笺腻。
望江东·前题
作者：赵芬
朝代：清

烟水苍茫黄歇浦。五百里、吴淞路。如何咫尺叹修阻。难觅个、帆飞渡。欲归屡把归期误。凝望远、空云树。漫劳湘管传情愫。奈此情、还难赋。
江南好·自题“意中云树图”
作者：赵芬
朝代：清

江南忆，相忆未曾经。人道江南侬故国，几时才见故山青。归梦杳难凭。
江城子
作者：赵芬
朝代：清

小阁寒生夜有霜。掩纱窗。对银釭。闲拂花笺、细忆谱新腔。多病多愁还自笑，文字癖，总难忘。
深院月
作者：赵芬
朝代：清

情脉脉，思悠悠。霜满闲庭月满楼。何处歌声风送到，隔邻亲案小凉州。
清平乐·题陈叶篪“清平山馆图”
作者：赵芬
朝代：清

开门觅句。商略闲中趣。城市山林容小住。大好诛茅结宇。石髓凉沁吟肠。烟霞尽入奚囊。恰伴徐家高士，诗仙近在邻墙。
湘春夜月·题陆蘋乡“郁林山馆图”
作者：赵芬
朝代：清

傍黄溪、小村风景偏佳。最爱老屋三椽，恰占水云隈。不许软红尘到，恁钓鱼矶近，斗鸭阑开。更清芬世守，葵花石古，凉绣苍苔。天随小隐，闲庭半亩，杞菊应栽。著个吟身，凭料理、剑缑琴柱，酒杓茶杯。眠鸥梦醒，认榜题、恐费疑猜。读画处，恍鹅峰霁雪，龙城夜月，天末飞来。
玉女摇仙佩·题蒋海珊“贪看梅花过野桥图”
作者：赵芬
朝代：清

横溪略彴，著个幽人，伴鹤风神潇洒。冷蟾生涯，孤高心性，总被绮梅牵惹。破晓携筇出。忘琼云娇堕，彩虹寒跨。暗香透、一枝竹外，小立幺禽，冻萼低压。诗仙最清狂，雪友霜媒，冰衔许借。犹忆小窗梦醒，月冷芳樽，忍负相思那夜。宠柳骄花，嬉春虽好，怎及西泠茅舍。欲去重回步，绕篱落、徙倚水边林下。怕一霎、随波片片，玉龙哀曲，等闲吹谢。生绡写。他年官阁助清话。
瑞云浓
作者：赵芬
朝代：清

红丝片玉，螺香犹沁腴紫。素袖频番井华洗。樱桃雨润，记伴著、瑶宫仙史。梦影镇匆匆，化飞云逝水。十样新图，谁拓出、初三月子。细字银钩认题识。优昙花谢，想膜拜、猊床禅偈。墨晕流芬，小颦似此。
瑞鹤仙·题约轩德配张伴莲“绣诗图”
作者：赵芬
朝代：清

生绡萦墨缕。爱黹绣文章，色丝隐语。珠排好诗句。是多情夫婿，锦心才赋。吹箫伴侣。镇同修、妆台眉谱。笑当年、织锦苏娘，偶影独鸣机杼。看取。松陵小谪，写韵丰神，翠鬟香雾。五纹杂组。能巧似、夜来否。想前溪曲唱，今番归棹，花样应翻白苧。恐鸳针、传遍红闺，有人偷度。
瑶华·题陆蘋乡“传画楼图”
作者：赵芬
朝代：清

玉钗展处。小拓红窗，正满庭花雨。金题拂拭，还只怕、污了茗边寒具。楼心惯读，尽消受、一炉香炷。爱墨痕、烘遍生绡，也合碧纱珍护。几番丹席摩挲，抵百万籯金，家计传与。芝泥淡沁，看押角、小印模糊留取。奇书笋枣，和此帄、凿槛同贮。漫愁它、妙缋通神，化作彩云飞去。
百字令·题董壶山甥男“百花词”
作者：赵芬
朝代：清
体裁：词

生香活色，似丹青宛转，描来情丽。滴粉搓酥成百咏，字字绿酣红腻。十样云笺，三升墨露，会得惺忪意。问花无语，可能知此情未。堪叹驹隙流光，鸿归燕去，不管人憔悴。雨雨风风新梦觉，别是销魂滋味。一段缠绵，千般哀怨，尽向毫端寄。感春怀抱，遣愁侬亦无计。
祝英台近·徐藕香夫人遗稿，戴铜士属题
作者：赵芬
朝代：清

晓窗前，风幔底，妆罢对图史。小擘鸾笺，薇墨彩毫试。怜它缕雪思清，剥蕉心细，浑减了、两峰眉翠。振仙袂。吟魂飞去瑶台，化作断云坠。欲遣悲怀，开箧已沾泪。怕看锦句愁多，银钩腕怯，小印尚钤红字。
绕佛阁·题雷约轩“莲社图”
作者：赵芬
朝代：清

鹤林净土。香界结社，裙屐吟侣。三□东浒。欲疑遁迹、庐岑远公住。粥鱼虾鼓。金粟影里，尘劫重数。瑶盏频注。笑它爱酒，柴桑唤难去。忆昔弁峰顶，舌涌青莲留法炬。闻说俊游、携筇曾久伫。想约践嬉春，来几新雨。世闻今古。问白业因缘，残衲能诉。更浮图、一铃幽语。
蕊珠闲·题张啸峰“藕花香里填词图”
作者：赵芬
朝代：清

水亭开，风帘卷，闲对碧云千柄。写幽情，谱宫商，问花欲应。越娃歌罢，闹红归艇。最宜昼长人静。曲阑凭。个中清味自领。三十六陂风景。玉箫低吹，好趁彩鸾眠醒。冷香遥沁，雪笺霜颖。嫩凉暗传秋信。
蝶恋花·题戴姬“顾蓉娘吹箫图”
作者：赵芬
朝代：清

江东词客才名旧。独对黄花，小试镂冰手。可忆玉人依座右。何须记曲烦红豆。几日秋情浓似酒。檀口香喉，真个销魂否。夜静不知清露透。濛濛冷湿罗衫袖。
西溪子
作者：赵芬
朝代：清

溪畔水仙开矣。一缕幽香如此。暗相思，何时已。无时已。不比春风桃李。问姮娥。奈冷何。
解佩令·题姜玉溪“箫声明月图”
作者：赵芬
朝代：清

冰弦停拨，闲愁暗绕。记良宵、隔水声度。翠袖红楼，把碧玉、殷勤重谱。袅馀音、低徊如诉。一天凉月，一江冷露。渺微波、盈盈修阻。倩得荆关，为写出、那时情绪。却还愁、小红生妒。
连理枝
作者：赵芬
朝代：清

怕读西堂句。怕听西窗雨。此恨何如，几时重见，归期又误。忆谢庭今夜，北堂相聚，围炉共语。
醉太平·钮西农《亦有秋斋词钞》题词
作者：赵芬
朝代：清

吟春曲阑。听秋小园。幽情都付云笺。更鸣琴燕闲。芳妍碧山。青超玉田。笛声飞满江天。对斜阳暮峦。
金明池
作者：赵芬
朝代：清

片玉飞来，脂香粉艳，解佩疑临兰浦。谁拾得、绛云残烬，叹细帙早成风絮。剩芳名、巧逐苕华，挥小草、依约芝田鹤舞。伴十样涛笺，摩挲纤手。记否我闻联句。玉树南朝霏泪雨。共红豆春蕤，飘零何许。沾几缕、绿珠恨血，只画里、山川如故。二百年、洗出苔痕，感词客多情，燃膏辛苦。想苏小乡亲，三生许认，试听深篁幽语。
金缕曲·春日有感子启兄之逝，兼悼董崧园
作者：赵芬
朝代：清

梦断江乡路。忆年时、小窗情话，共倾离绪。一别俄惊成永诀，竟使才人黄土。算总为、浮名耽误。只影凄凉馀弱弟，痛联床、听雨人何处。休再咏，断肠句。同归翻有知心侣。料重泉、相逢话旧，应悲草露。未遇孙阳终见弃，绝艺空得毫素。更鹦鹉、当年曾赋。又是禁烟时节近，叹殡宫、寂寞斜阳暮。还剪纸，向清沪。
金缕曲·花朝为花介眉限寿字
作者：赵芬
朝代：清

暂辍拈针手。喜今朝、百花生日，牵笺称寿。姹紫嫣红春富贵，尽付东皇消受。正处处、寻芳携酒。蝶粉蜂黄浑未褪，恰娠梅、嫁杏佳时候。金钱会，休孤负。纱窗乍启香初透。最多情、娇憨儿女，花幡争绣。不许风欺兼雨虐，暗乞天公护佑。怕一霎、绿肥红瘦。更爇心香重默祷，愿年年、岁岁人如旧。舒化日，共长久。
金缕曲·题吴一峰“瓮天图”
作者：赵芬
朝代：清

不解苍苍意。古今来、把人僝僽，这般游戏。只有疏狂吴季子，未许碧翁维系。早脱屣、浮云金紫。卧甒虚齐魂梦适，笑邯郸、瓷枕翻多事。迷与悟，总非是。茫茫宇宙谁知己。问丹青、可能摹出，填胸豪气。睥睨人间双白烟，说甚幕天席地。奈一片、雄心难死。痛饮高歌聊作达，尽半生、踪迹壶中寄。真自在，有如此。
金缕曲·题董铸范“花坪长忆图”
作者：赵芬
朝代：清

乐事应难又。记当年、小园联步，牡丹时候。魏紫姚黄春正丽，肯便等闲孤负。理彩线、花幡亲绣。护惜繁英芳意切，奈凄风、苦雨来偏骤。春人梦，能长否。飞琼本是瑶池偶。恨匆匆、骖鸾归去，几时重觏。此日芳菲仍不改，忍对花开如斗。算只有、香尘依旧。宛转新词工写怨，系相思、奉倩犹消瘦。还累我，泪盈袖。
锦缠道·题丁梦樵“四安赛会竹枝词”
作者：赵芬
朝代：清

才罢春游，刚接赛神弦管。想盈堤、舞裙歌扇。方山社会人争羡。句起诗豪，重把新声按。好句播风谣，情关正变。知老铁、清词夸独。擅它时、定有双鬟听，红牙轻拍，传唱旗亭遍。
青玉案·茉莉花
作者：赵芬
朝代：清

纱厨玉枕清无暑。点缀晚妆眉妩。一片幽怀谁与诉。盈盈素质，泠泠碧露，欲摘人何处。暗香渐觉金凤度。起傍花阴自延伫。欲问冰蟾愁几许。越罗凉透，楚天云暮，脉脉浑无语。
青玉案·题董双湖夫人“梅窗琴趣图”
作者：赵芬
朝代：清

缟衣绰约栏杆倚。早窗外香吹起。翠羽啁啾风月霁。双成姿韵，庭兰情意。只在丝桐里。知音更有罗浮婿。玉茗风流君许替。拨罢金徽同觅醉。小弦弹了，大瓢沽未。共饮苔枝底。
高山流水·题汤雨生“十二古琴书屋填词图”
作者：赵芬
朝代：清

七弦拂处起春风。谱幽情、判白裁红。闲坐理金徽，公馀雅赏谁同。挥毫际、换徵移宫。依稀有，多少新谣旧曲，付与飞龙。恁铜琶铁板，大汉倩关东。囊中。连珠又双月，排列著、几许枯桐。攫醳尽深愉，一一与政相通。免平沙、落遍哀鸿。旗亭上、只听歌来五裤，写出欢悰。胜耆卿井，水随处、播芳踪。
高阳台·吴倚云夫人《绿窗吟草》题词
作者：赵芬
朝代：清

莺媚能歌，花娇欲语，比肩人倚朱棂。珊管轻拈，画眉螺子微青。闲抛书卷闲停绣，赌尖钗、好句先成。听分明，吟出红窗，总是双声。玉箫凄咽秦楼凤，又天风吹送，鸾背飞琼。留取香签，几多断稿零星。扁舟曾泊梅花堰，吊诗魂、冷月三更。剔寒檠、读罢遗编，梦落瑶京。
金缕曲
作者：赵英瑗
朝代：清

一览伤心稿。认年时、青绫帐里，班才薛貌。忍把兰台悲秋语，谱出断肠声调。尽一例、冷吟秋吊。只觉天风环佩响。拍红牙、声欲穿云表。脂粉习，一齐扫。玉台人本工烦恼。更何堪、鲲弦弹断，玉箫声杳。自古清才妨浓福，毕竟聪明误了。有多少、泪珠盈抱。盥罢蔷薇窗下读，瓣香拈、敬为南丰祷。名媛集，似君少。
孟夏访香吏不值用皎然访陆鸿渐韵
作者：赵莲
朝代：清

苍然天欲暮，一路见桑麻。密树藏栖鸟，空潭聚落花。问奇频载酒，独往竟忘家。叩户无人应，柴门傍水斜。
山中春暮
作者：赵莲
朝代：清

涧草岩花入望齐，绿阴浓压画檐低。道人终日静无事，高枕白云听鸟啼。
过富香吏茂才村舍
作者：赵莲
朝代：清

村舍拟柴桑，门临碌碡场。野花人不识，山果鸟先尝。琴韵随流水，书声出短墙。浑忘茶话久，归路满斜阳。
戊午七月自大梁东归感喟成诗用以自赠二首
作者：赵虹
朝代：清

飘零淮楚逾河朔，转徙幽州更大梁。迢递关河双去雁，古今岐路几亡羊。时无燕赵悲歌士，坐有邯郸挟瑟倡。但得翠娥深劝酒，不辞酩酊罄清觞。问讯沧浪旧钓矶，樵兄渔弟共相依。眼看西北高楼远，心逐东南孔雀飞。园吏好寻濠上乐，丈人已息汉阴机。浚郊不用弓旌辟，自署中吴老布衣。
戊午七月自大梁东归感喟成诗用以自赠二首·其一
作者：赵虹
朝代：清

飘零淮楚逾河朔，转徙幽州更大梁。迢递关河双去雁，古今岐路几亡羊。时无燕赵悲歌士，坐有邯郸挟瑟倡。但得翠娥深劝酒，不辞酩酊罄清觞。
戊午七月自大梁东归感喟成诗用以自赠二首·其二
作者：赵虹
朝代：清

问讯沧浪旧钓矶，樵兄渔弟共相依。眼看西北高楼远，心逐东南孔雀飞。园吏好寻濠上乐，丈人已息汉阴机。浚郊不用弓旌辟，自署中吴老布衣。
游月岩
作者：赵贤
朝代：清
体裁：五言律诗

到处寻佳胜，无如此地偏。苍崖晴作雨，白昼月生天。洞口重门敞，山腰一径悬。濂溪书屋在，图说至今传。
秋日寓居感怀
作者：赵贤
朝代：清

如练秋河欲二更，松床蒲荐一镫明。瓦沟得月添霜色，庭树留风作雨声。意马有程驰恨枕，酒兵无力破愁城。段家桥下西湖路，何日归寻鸥鹭盟。早岁梳翎慕碧霄，到今回首路迢迢。怪人好作仪同面，顾我偏羞彭泽腰。秋蟀春鹒人鬓改，芦帘土锉客魂消。可怜羽翼摧残后，一片伤心逐暮潮。
秋日寓居感怀·其一
作者：赵贤
朝代：清

如练秋河欲二更，松床蒲荐一镫明。瓦沟得月添霜色，庭树留风作雨声。意马有程驰恨枕，酒兵无力破愁城。段家桥下西湖路，何日归寻鸥鹭盟。
秋日寓居感怀·其二
作者：赵贤
朝代：清

早岁梳翎慕碧霄，到今回首路迢迢。怪人好作仪同面，顾我偏羞彭泽腰。秋蟀春鹒人鬓改，芦帘土锉客魂消。可怜羽翼摧残后，一片伤心逐暮潮。
史梦兰继室田太夫人九十大寿
作者：赵辅臣
朝代：清
体裁：联

海屋添筹，莱衣起舞；瑶阶拥庆，柏醑盈斟。
冬夜集梁园水堂
作者：赵进美
朝代：清
体裁：七言律诗

千门初月动笳声，秉烛虚堂夜气清。大漠风云乘塞入，危檐星斗落尊明。交情四海谁悬榻，天意中原未厌兵。亦有一丘堪自老，故园东去虎纵横。
冬日田家二首
作者：赵进美
朝代：清

北风夜来息，茅宇觉微暖。比邻机杼鸣，平畴麦叶短。初日聚童稚，坐卧杂鸡犬。屋梁悬众耜，寂寞岁事晚。石寒溪流激，雪霁烧痕浅。疏林不隔烟，冬野能见远。飞鸿顾前渚，饥乌噪空坂。长啸登东皋，暮逐樵声返。星尽晓色分，日出飞鸟外。高枝残雪压，寒村散微霭。田家门始开，篱落闻犬吠。草际风未定，树杪霞犹在。方见牛羊群，一一远岭背。农夫倚仗立，默念将卒岁。鸟雀鸣阶前，儿女笑窗内。八口饱新粒，未冬完官税。皎皎清溪水，飒飒幽林籁。板桥无屐迹，静与草舍对。时有旧邻家，拂石坐相待。
冬日田家二首·其一
作者：赵进美
朝代：清
体裁：古风

北风夜来息，茅宇觉微暖。比邻机杼鸣，平畴麦叶短。初日聚童稚，坐卧杂鸡犬。屋梁悬众耜，寂寞岁事晚。石寒溪流激，雪霁烧痕浅。疏林不隔烟，冬野能见远。飞鸿顾前渚，饥乌噪空坂。长啸登东皋，暮逐樵声返。
冬日田家二首·其二
作者：赵进美
朝代：清
体裁：古风

星尽晓色分，日出飞鸟外。高枝残雪压，寒村散微霭。田家门始开，篱落闻犬吠。草际风未定，树杪霞犹在。方见牛羊群，一一远岭背。农夫倚仗立，默念将卒岁。鸟雀鸣阶前，儿女笑窗内。八口饱新粒，未冬完官税。皎皎清溪水，飒飒幽林籁。板桥无屐迹，静与草舍对。时有旧邻家，拂石坐相待。
南康登楼
作者：赵进美
朝代：清
体裁：五言绝句

返照临高阁，寒烟澹澹分。空城何所有，一半是匡君。
嘉禾独饮偶作
作者：赵进美
朝代：清
体裁：七言律诗

胥山遥散片霞明，舟近啼乌槜李城。病欲养生非慢世，贫能嗜酒即逃名。著书落魄游宜远，扫地高眠意自平。月下扬舲仍击楫，鸳鸯湖水向人清。
夏日范泉
作者：赵进美
朝代：清
体裁：七言律诗

清酒遥寻野树香，鹅岩烟后渐苍苍。十年马迹惭幽磬，六月蝉鸣在草堂。雨接泉声摇竹色，云含日气作山光。方塘影暗流萤起，绕坐桐阴引夕凉。
太原
作者：赵进美
朝代：清
体裁：七言律诗

漠漠寒沙映戍楼，乱馀烽火未全收。天清句注连云起，木落汾河抱郭流。白草昼明吹角晚，黄榆风冷射雕秋。亦知万里轻行役，岁暮旌旗发旅愁。
宿兴安
作者：赵进美
朝代：清
体裁：五言律诗

徙倚庭阶暮，苔衣见履痕。月临官舍小，山带女墙尊。古木寒兼雨，荒城静似村。天涯伤短发，独坐对虚樽。
度庾岭数里山势郁秀松萝蒙蔚怪石嵌空苔绣错出有作
作者：赵进美
朝代：清
体裁：五言律诗

劳役获幽赏，炎荒慰此行。桃花春坞静，松叶石梁清。路逐溪声得，山如人意成。晚霞生积翠，斜日鸟边明。
梨花
作者：赵进美
朝代：清
体裁：七言律诗

暮烟无语更依依，清影含春望欲稀。疏近琐窗留月照，寒垂网户见莺飞。共停阁外青丝骑，细舞灯前白纻衣。莫向后庭歌《玉树》，故宫风雨已全非。
武昌杂感
作者：赵进美
朝代：清
体裁：古风

朔月堕白日，水立天昼昏。江汉难分流，岁暮蛟螭尊。怒鳞拔巨浪，势欲无厚坤。鳣鲔亦跳梁，变化随山根。舟楫下可恃，客意谁与论？遥望耆旧里，丁彼汉运屯。我怀沔上翁，长歌归鹿门。
石门
作者：赵进美
朝代：清
体裁：七言绝句

石门寒色夜冥冥，远起渔歌越客听。短棹天涯自惆怅，乱鸦啼过女阳亭。
笼泉
作者：赵进美
朝代：清
体裁：七言绝句

惆怅溪桥古树凉，天涯行李岂能忘。已知山意多秋雨，自听泉声到夕阳。
蔡州行
作者：赵进美
朝代：清
体裁：古风

城头睥睨隐半规，斜日欲下悬瓠池。欹枕忽闻蔡州角，过眼如闪元和旗。忆昔文城夜出甲，监军涕泣大校疑。雪片若掌湿弓剑，传呼问是洄曲儿。功成櫜鞬拜道左，绯衣建节导两麾。迎门妇子笑相语，巷犬不吠鸡在埘。天中之山地非远，蘖牙百岁生貙罴。亦知赐牛尽赤子，谁令跃马骄王师。古来治民若琴瑟，弦声缓促惟所施。哀乐须臾视覆掌，治世岂必皆轩羲。至今孤城乱后在，鹑衣谁子歌百罹。浮云黯郭孤书啸，颓垣漏屋侵蒿藜。逆旅客过起哀柝，旧畦人归见旅葵。勋名世往终寂寞，文章大笔空留垂。君不见荒草已没丞相庙，后人重刻从事碑。
赋得枫叶微红近有霜
作者：赵进美
朝代：清
体裁：七言律诗

郭外西风绕岸斜，长林秋静有啼鸦。微寒已入娟娟月，远色初分澹澹霞。千里题书临白雁，重阳疏雨映黄花。洞庭木叶伤心日，寂寞怀人在水涯。
过卫辉宿废苑
作者：赵进美
朝代：清
体裁：七言律诗

倚棹秋生牧野烟，银床桂树忆当年。中朝弱弟梁王贵，乱岁诗侯卫叔贤。斜日兼葭寒水动，孤城风雨女墙悬。绕池修竹犹堪赋，无奈啼乌夜烛前。
述征诗
作者：赵进美
朝代：清

江势引征樯，山色亦无尽。初阳散惊澜，流云敛余润。泽国旷多愁，谷风微有信。予棹何容与，来舟横一瞬。群力争乱石，劳歌递远韵。稍觉苍翠移，方悟川途进。揽胜志易更，目遥行不近。回沿非归程，旅怀安可问。晓郭下春星，江月闻扣舷。初辞岭海目，遂觉山川妍。宿云丽中椒，回沙灼清涟。夭夭桃始华，岸鸟鸣柔烟。群动顺嘉辰，我行方沛然。触类异欢戚，道远情屡迁。双桡漾初日，急濑摇高天。独谣托遐心，浩荡白鸥前。橹背指石帆，更进烟际艇。静闻广陵钟，春林悬塔影。城郭殊绮丽，云物自清回。曲巷萦柔丝，高甍跻朝景。娟娟柳覆陌，濛濛花垂岭。鸟飞山气佳，竹抱溪流永。杂木鸡台荒，残霞萤苑冷。览迹感逝留，抚运发深省。露下星未希，鸡鸣何草草。旅梦无端倪，征裳亦颠倒。登岫逐落月，入林惊栖鸟。野风自萧瑟，陇霞渐缥缈。忽觉马首横，始见龟蒙绕。孤村李花明，茆屋鹊声晓。居人启户观，慰我万里道。山川易为远，岁月易为老。局促风尘间，安得颜色好。
述征诗·其一
作者：赵进美
朝代：清
体裁：古风

江势引征樯，山色亦无尽。初阳散惊澜，流云敛余润。泽国旷多愁，谷风微有信。予棹何容与，来舟横一瞬。群力争乱石，劳歌递远韵。稍觉苍翠移，方悟川途进。揽胜志易更，目遥行不近。回沿非归程，旅怀安可问。
述征诗·其三
作者：赵进美
朝代：清
体裁：古风

橹背指石帆，更进烟际艇。静闻广陵钟，春林悬塔影。城郭殊绮丽，云物自清回。曲巷萦柔丝，高甍跻朝景。娟娟柳覆陌，濛濛花垂岭。鸟飞山气佳，竹抱溪流永。杂木鸡台荒，残霞萤苑冷。览迹感逝留，抚运发深省。
述征诗·其二
作者：赵进美
朝代：清
体裁：古风

晓郭下春星，江月闻扣舷。初辞岭海目，遂觉山川妍。宿云丽中椒，回沙灼清涟。夭夭桃始华，岸鸟鸣柔烟。群动顺嘉辰，我行方沛然。触类异欢戚，道远情屡迁。双桡漾初日，急濑摇高天。独谣托遐心，浩荡白鸥前。
述征诗·其四
作者：赵进美
朝代：清
体裁：古风

露下星未希，鸡鸣何草草。旅梦无端倪，征裳亦颠倒。登岫逐落月，入林惊栖鸟。野风自萧瑟，陇霞渐缥缈。忽觉马首横，始见龟蒙绕。孤村李花明，茆屋鹊声晓。居人启户观，慰我万里道。山川易为远，岁月易为老。局促风尘间，安得颜色好。
送宋玉叔还莱阳
作者：赵进美
朝代：清
体裁：古风

长安二月东风回，九门如雾凌晨开。莺花得时自婀娜，笳鼓向暮何啾哀。此时重筑黄金台，莱阳宋子天下才。献书至尊赐颜色，穷巷不扫公卿来。干戈自昔有反覆，神物岂合终蒿莱。忆昨飘零逐渔艇，夜火荻花对清影。一身入世常坎坷，二十为文最遒警。怀古萧条拟《过秦》，开樽感慨歌《哀郢》。难同年少登石渠，稍喜词人称画省。意气何如诗崛奇，世情颇厌官孤冷。白日燕市愁风尘，张镫清夜留故人。我昔结发与子友，十年落魄安居陈。江湖扰扰箭满眼，荆棘月暗生飞磷。昭王寝墓群兔走，千岁松柏摧为薪。狐裘贵人光道路，冲泥瘦马何嶙峋。尺书远至妻孥泣，投策欲去僮仆嗔。巢父钓竿不肯住，仿佛夏云开岛树。灵药神山自渺茫，海鸥野老非难遇。绕陌垂杨黄鸟飞，骊歌踟蹰送子归。天涯双鬓愁摇落，海上浊醪无是非。
七甸早行
作者：赵金鉴
朝代：清

客路认依稀，轻鞭趁晓晖。人如黄菊瘦，霜压铁骢肥。残梦随云续，晨光带树飞。孤鸿警寒早，凉意满秋衣。
军行遇雨
作者：赵金鉴
朝代：清

鞭影苍茫一闪开，冲云抉霓走龙媒。行人莫笑征鞍湿，才向银河洗甲回。
即事
作者：赵金鉴
朝代：清

束带迓上官，肃节江之湄。吏云有成例，不敢玩忽为。叹息古道湮，气节日靡卑。衣冠何伟岸，折腰向小儿。缅怀古良宰，岂有悦世姿。勤民尽职守，不谙逢迎宜。而我何为者，中道苦栖迟。世局日迫隘，已非黄农时。栖皇奚所求，徒为识者嗤。逝将投绂去，烟雨卧颍箕。傲然睨世间，君知我为谁。
同万葆真游华山
作者：赵金鉴
朝代：清

胸中太华久盘摩，此日欣同季野过。直上悬崖三万仞，云端立脚看黄河。
夜半得卸灌县信起而有作
作者：赵金鉴
朝代：清

夜半声剥啄，锦城寄双鲤。云有贤宰来，而我将去此。叹无惠及民，素餐能不耻。释肩计有日，抚衷差自喜。长啸天风发，朔飙卷玉垒。顾复近期年，眷恋千赤子。新官胜我贤，勿为泣涟瀰。琴鹤惭治绩，离怀寄江水。
寒夜读书
作者：赵金鉴
朝代：清

朔飙冻摧百卉枯，有客危坐夜读书。幢幢一编寒镫影，混茫遥接淳古初。蚕僵猬缩蠖蜷曲，矮檐冰柱戛冷玉。抗声金石歌黄农，春意盎盎煦破屋。足裂手皲不知寒，寸抱炯然千载看。谁欤夷齐谁蹠蹻，战胸龙螭莽屈蟠。丈夫生当撑瘦骨，弥天事业轻于发。夜深镫灺万籁寂，狂喝倒回天边月。
少年行
作者：赵金鉴
朝代：清

桃花骏马骄且驰，意气京洛游侠儿。醉卧琼楼枕玉臂，绣幕宵护红燕支。一梦斗觉陈云压，边风飒飒卷铁甲。惊起斜睨床头剑，凛然寒光腾玉匣。男儿骨相不封侯，走马射虎南山头。不然东渡辽海开玉帐，草檄破贼边塞上。
春寒
作者：赵金鉴
朝代：清

溪畔碧桃手自栽，幽居端为避秦来。春寒花与人俱懒，红孕枝头不肯开。
有述
作者：赵金鉴
朝代：清

浩劫自圆缺，嵩阳山间月。照我石上心，三生浣冰雪。无端掉狂雷，小谪住蓬莱。穷愁炼发骨，风惨暮雨哀。雨霁天色诡，帝命移海水。掣鲸溟云飞，屠龙鳌背紫。浪激斗维漂，岳渎簸惊飙。山崩天柱折，阴壑修罗骄。法螺卷归旆，掉臂空四大。溪深野风清，萧然鸣古籁。境閒日长天，桃花洞门前。烧却渔郎棹，晞发作散仙。
游青城山天师洞次伍广文梅隐韵
作者：赵金鉴
朝代：清

暮色苍然入远烟，钟声飞渡大罗天。电收沧海蛇归袖，经读空山虎侍筵。采药峰头随玉女，扶云鹤背下丹仙。诗成掷笔山魔走，又向洪崖笑拍肩。
登灌县城内金龟山
作者：赵金鉴
朝代：清

簿暇寻幽上翠屏，高飞塔影出林坰。拿云拳曲虬松赤，碍路叉牙虎石青。万灶炊烟开画界，一湾番舶下渔汀。铁沈千尺锁雷雨，不怕离堆晓气醒。
缅刀歌
作者：赵金鉴
朝代：清

金精铜液刃雪色，宝刀铸自缅甸国。赤发野人出塞献，欧冶风胡目未识。百炼钢化绕指柔，胁血曾渍老蛟虬。电影一闪沈云裂，国士手中三尺铁。
老鸦滩新构屋成移居之
作者：赵金鉴
朝代：清

凿岩架埼构新屋，峰角碍日石横簇。溪涛吟风断复续，时有幽云宿疏竹。山人移住清不俗，白昼安閒夜眠足。手把《离骚》且吟读，《山鬼》悄入吹镫绿。千年碧火笑鸮鹏，梦魂时逐蕉中鹿。晓随山猿戏山麓，红映山涧山果熟。浩然长啸天风蹙，从他蜗角斗蛮触。
赵樾村观察由蜀乞养回滇道老鸦滩枉顾话旧诗以赠之
作者：赵金鉴
朝代：清

野沸群龙战，云开一鹤还。羡公赋归去，衣彩舞斑斓。仙吏今梅葛，词香古屈班。西窗同剪烛，夜雨话巴山。瘴雾侵边暗，惊滩撼地危。万方嗟一概，四顾欲安之。剑水君将隐，嵩云我素期。望尘惭不及，日色远山迟。
赵樾村观察由蜀乞养回滇道老鸦滩枉顾话旧诗以赠之·其一
作者：赵金鉴
朝代：清

野沸群龙战，云开一鹤还。羡公赋归去，衣彩舞斑斓。仙吏今梅葛，词香古屈班。西窗同剪烛，夜雨话巴山。
赵樾村观察由蜀乞养回滇道老鸦滩枉顾话旧诗以赠之·其二
作者：赵金鉴
朝代：清

瘴雾侵边暗，惊滩撼地危。万方嗟一概，四顾欲安之。剑水君将隐，嵩云我素期。望尘惭不及，日色远山迟。
郊游
作者：赵金鉴
朝代：清

青青荷叶满横塘，扑面风来蒲苇香。桥折泥深行不得，万山无语立斜阳。
铁眉自讼
作者：赵金鉴
朝代：清

倔强且学韩退之，又有乖崖是我师。自信心肝原铸铁，纵逢权贵不摧眉。鹪枝尽可巢孤凤，鼠腐从他吓野鸱。笑问官居何所事，一琴一鹤一囊诗。
固园席上次韵答茅原华山
作者：赵钟麒
朝代：清

百尺云中五凤楼，樱花墨艳竞千秋。春来瀛海无双色，人占扶桑第一流。文字缘深风义合，林泉景丽醉吟收。与君诗酒开怀饮，胜作山阴十日游。
恭祝天长节
作者：赵钟麒
朝代：清

寿星高朗殿丰明，日德祥华宝祚亨。八道嵩呼图益地，万邦华祝奏长生。樱云瑞绕千秋镜，剑玉光融七宝瑛。功耀菊章花应节，台莱齐与颂升平。
旧燕
作者：赵钟麒
朝代：清

烟云翔至恰高禖，系脚分明带缕回。丽日莺花此门巷，青春杨柳又楼台。闺人盼汝湘中信，骚客伊谁阆苑才。画栋呢喃诉何事，新愁旧恨一齐来。
槟榔粕
作者：赵钟麒
朝代：清

骚客嚼馀无蜡味，美人吐弃有香脂。残红落地花同溷，灰劫消磨败叶时。
油炸桧
作者：赵钟麒
朝代：清

粉身何足盖前尤，千古奸雄此局收。遗臭居然人脍炙，沉冤三字恰相酬。
珠帘
作者：赵钟麒
朝代：清

一桁斑斓画阁东，分明密字织来工。五光宝气雕栊璨，十色波纹烛采红。玉押低垂金谷院，琼钩挂向蕊珠宫。艳他十里扬州路，捲上春风妩媚中。
白战
作者：赵钟麒
朝代：清

赤手骚坛仗霸才，一时旗鼓阵齐开。咏盐韵斗尖叉险，赋雪辞嫌锻鍊来。壮气直摩元白垒，雄心欲下柏梁台。诗兵十万凭骚遣，攻破长城辟草莱。
百花生日
作者：赵钟麒
朝代：清

二月风光正艳阳，众香国里介称觞。莺歌似奏长生曲，燕贺同登祝寿堂。灿烂帨应裁锦幛，宁馨儿合洗兰汤。花神今日方泥醉，徒费人间作颂扬。
题赖子清台湾诗醇
作者：赵钟麒
朝代：清

福台咏后遍诗城，文选楼高玉尺平。珊网搜罗珠乙乙，绣囊璀璨言庚庚。千秋秘阁名山业，一片宫商掷地声。不独移风扶大雅，骚坛造福拜先生。
鹿耳门怀古
作者：赵钟麒
朝代：清

我来犹恨百年迟，想见雄风气不疲。今日潮平江已下，狂澜砥柱待伊谁。
元宵次镇西府题二绝句
作者：赵钧彤
朝代：清

六鳌双凤颂声兴，火树银花丽句称。争意元宵有生面，雪山坳里上春灯。填城箫鼓纵奇观，客邸行沽亦尽欢。试听连天喧爆竹，投荒更破一春寒。
元宵次镇西府题二绝句·其一
作者：赵钧彤
朝代：清

六鳌双凤颂声兴，火树银花丽句称。争意元宵有生面，雪山坳里上春灯。
元宵次镇西府题二绝句·其二
作者：赵钧彤
朝代：清

填城箫鼓纵奇观，客邸行沽亦尽欢。试听连天喧爆竹，投荒更破一春寒。
卒戍发伊犁东归
作者：赵钧彤
朝代：清

萋萋塞外草，寒沙无深根。加以牛羊践，重以烈火焚。一冬久不死，复与春风新。春风自皇都，万里释逋臣。东向再拜起，欲语声且吞。不知当何为，但有涕泪纷。上堂交簿书，元戎劳语温。下堂解佩刀，长揖辞官军。自惟多疚躬，赦宥邀殊恩。所愧犬马齿，十无二三存。岂复及鞭策，但得长苦辛。生少南山田，死没东海漘。
哈密
作者：赵钧彤
朝代：清

横扼新疆万里途，城门高榜古伊吾。雪撑天北羊头坂，泉注山南牛尾湖。野圃逢年瓜当饭，旗亭饷客茗炊酥。缠头王子台宫迥，牖户东开望上都。
辛卯十月归次浒山铺
作者：赵钧彤
朝代：清

墨王亭畔荻芦删，放眼湖天旷莽间。渔艇远横衰草岸，人家低占夕阳山。残香寂寂荷千顷，秋色年年柳几弯。却叹征车待明发，故园空得暂时还。
五厍
作者：赵铭
朝代：清

落梅风里峭帆停，系缆斜阳绿水汀。哀雁语从中泽诉，乱蛙声带断潮听。疏烟起岸浮芒屩，凉月窥人倒瓦瓶。却忆年时曾宿客，萍蓬两地各飘零。
杂诗
作者：赵铭
朝代：清

雨露滋万卉，枯荄转苏融。心苗一寸槁，生死天无功。何以资灌溉，古人书丛丛。开卷若有得，灵芽逗春风。化机偶长养，结撰天葩红。柰何忍就萎，委折如秋蓬。万物随波荡，金石止不流。奇文中有骨，耻与世沈浮。精意渺六合，真气横九州。敛之行墨间，融结为珠镠。君看周秦制，历劫乃常留。士无不朽志，安用文章求。庚桑处畏垒，武陵逢桃源。叩其所以然，十九皆寓言。岂知胸次旷，豁然见吾天。达人所投足，自成一山川。无心远尘累，有情生世缘。浊流胶扰中，何必有神仙。
杂诗·其一
作者：赵铭
朝代：清

雨露滋万卉，枯荄转苏融。心苗一寸槁，生死天无功。何以资灌溉，古人书丛丛。开卷若有得，灵芽逗春风。化机偶长养，结撰天葩红。柰何忍就萎，委折如秋蓬。
杂诗·其三
作者：赵铭
朝代：清

庚桑处畏垒，武陵逢桃源。叩其所以然，十九皆寓言。岂知胸次旷，豁然见吾天。达人所投足，自成一山川。无心远尘累，有情生世缘。浊流胶扰中，何必有神仙。
杂诗·其二
作者：赵铭
朝代：清

万物随波荡，金石止不流。奇文中有骨，耻与世沈浮。精意渺六合，真气横九州。敛之行墨间，融结为珠镠。君看周秦制，历劫乃常留。士无不朽志，安用文章求。
李莼客同年用山谷以双井茶寄子瞻诗韵叠寄三首依韵奉答
作者：赵铭
朝代：清

我乡诗老数朱李，梅里并时徵鹤书。看君用意直相仿，光焰欲夺明堂珠。春明雅集洵可图，渔蓑宫锦恣所如。何必挂帆始言隐，身在魏阙心江湖。陶侯绝学继越缦，廿年手仇洨长书。鞭心入微恣幽讨，冥若缒海探骊珠。为文伤命古有诸，岂徒茂陵病相如。红蟫已化素编在，仙魂飞渡来镜湖。吾衰屡婴子桑疾，老去欲焚王寿书。袖中往往得诗简，美人睡起新弄珠。丁香花发春满除，海棠娇艳雏鬟如。迟君不来苦相忆，何日载酒寻杯湖。
李莼客同年用山谷以双井茶寄子瞻诗韵叠寄三首依韵奉答·其一
作者：赵铭
朝代：清

我乡诗老数朱李，梅里并时徵鹤书。看君用意直相仿，光焰欲夺明堂珠。春明雅集洵可图，渔蓑宫锦恣所如。何必挂帆始言隐，身在魏阙心江湖。
李莼客同年用山谷以双井茶寄子瞻诗韵叠寄三首依韵奉答·其三
作者：赵铭
朝代：清

吾衰屡婴子桑疾，老去欲焚王寿书。袖中往往得诗简，美人睡起新弄珠。丁香花发春满除，海棠娇艳雏鬟如。迟君不来苦相忆，何日载酒寻杯湖。
李莼客同年用山谷以双井茶寄子瞻诗韵叠寄三首依韵奉答·其二
作者：赵铭
朝代：清

陶侯绝学继越缦，廿年手仇洨长书。鞭心入微恣幽讨，冥若缒海探骊珠。为文伤命古有诸，岂徒茂陵病相如。红蟫已化素编在，仙魂飞渡来镜湖。
闲居
作者：赵铭
朝代：清

新营小筑十年余，棐几湘帘得静居。秘阁评花皆史例，草堂话梦亦仙书。避人柳下偏宜锻，叠石梅根未许锄。长日闭门无一事，自开绣帙曝蟫鱼。几日西风瘦不胜，晚凉池馆露如冰。磁缸清许红菱养，药铫深宜白术蒸。难得秋帘犹有蝶，可能暑簟竟无蝇。掩闺好遣维摩疾，落叶声中一点镫。
闲居·其一
作者：赵铭
朝代：清

新营小筑十年余，棐几湘帘得静居。秘阁评花皆史例，草堂话梦亦仙书。避人柳下偏宜锻，叠石梅根未许锄。长日闭门无一事，自开绣帙曝蟫鱼。
闲居·其二
作者：赵铭
朝代：清

几日西风瘦不胜，晚凉池馆露如冰。磁缸清许红菱养，药铫深宜白术蒸。难得秋帘犹有蝶，可能暑簟竟无蝇。掩闺好遣维摩疾，落叶声中一点镫。
韬光同玉珊作
作者：赵铭
朝代：清

鹫峰炫天奇，兹寺静自匿。万竹阑俗驾，一莲峙仙菂。曲折行百盘，精蓝窈未觌。云光自离合，泉语互喧寂。俯视脚底寒，芬陀雨四滴。梯霞到绝顶，古坛枕巉壁。瑶空下青鸾，招之适无笛。浩荡见无垠，清啸未敢砉。茫茫海如杯，磊磊星可摘。忽悟斯境高，本自前山历。从来妙理封，纡境须冥觅。矫首吟天风，苍莽意何极。
魏塘舟中
作者：赵铭
朝代：清

月落潮回迫五更，魏塘孤棹汎烟横。篷边霜色欺衾冷，船尾镫光透隙明。远罶星沈天在水，残芦风折雁无声。江湖滋味亲尝惯，青鬓萧然百感生。
题严渎村·其一
作者：赵铭谦
朝代：清
体裁：五言律诗

小庄无结构，杂树满篱门。插柳分田界，编芦记水痕。数家常作井，一姓自名村。不识官何物，方知野老尊。
题严渎村·其二
作者：赵铭谦
朝代：清
体裁：五言律诗

鸡犬声虽聒，看来不可无。妆成田舍景，画出水云图。霞浦红微缀，烟畴绿乱铺。中流半亩宅，随意着吾徒。
题桥北静宁庵
作者：赵铭谦
朝代：清
体裁：七言律诗

绿雾红霞竹径深，一庵终日静沉沉。筹闲放下便无事，着意看来还有心。小卉时开参色相，林禽自语足圆音。拈来即是天真物，击碎空虚量古今。
镇江王仁堪功德碑联
作者：赵铭辛
朝代：清
体裁：联

策河者三，命农者三，建学校者三，既复揽英接秀吐握者三，政报三年，公署上上考而公且去；簪花第一，饮泉第一，守江山第一，故应捍患御灾治平第一，化先一郡，民皆皞皞如而民不庸。
挽张百熙联
作者：赵锳
朝代：清
体裁：联

谁知我心悲，恨无海上三山草；一从公疾剧，悔读长沙六卷方。
谒季子墓
作者：赵镕文
朝代：清

旧日明贤地，芳踪不可招。夜寒申浦月，朝涌海门潮。草没春无迹，风微骨欲销。一抔封土在，十字至今标。
挽骆秉章联
作者：赵霦
朝代：清
体裁：联

惟君乃方叔之俦，屡执群丑；此地自武侯而后，重陨大星。
梦王箬林先生
作者：赵青藜
朝代：清

束发识君名，少长识君书。识君官给谏，得罪江干居。江干日无事，愈复究虫鱼。人閒得片纸，珍似《兰亭》初。健笔既凌云，清肠甘野蔬。寂寞谢冠盖，潇洒理耕锄。我生实已晚，天涯窃绪余。忽得营营路，告我以君庐。扣门欣题鸟，转盼失庭除。邻鸡催月上，惆怅趣巾裾。
次御李韵
作者：赵青藜
朝代：清

清幽蔡氏业，潇洒野人庄。树郁斜晖色，风浮细草香。高原宜黍稷，古渡下牛羊。日暮闲凝睇，微波接渺茫。
舟次淮阴用东坡淮韵
作者：赵青藜
朝代：清

混混河水黄，清清淮水碧。二水会山阳，蒸作城霞赤。城下远游子，暝烟趋水驿。家山日以远，雁字云中隔。朝来风力柔，未可发洪泽。人生秉素志，所贵能自适。有河恣长饮，满腹愿已毕。不见贪者劳，那知静者佚。王孙出裤下，名亦垂金石。学道胡不为，功成徒见疾。
过蔡家庄
作者：赵青藜
朝代：清

百里天津上，轻舠溯远流。行看青掠岸，静觉水争舟。树里人家少，池边饭磬幽。客心真汗漫，昧昧失更畴。
蒋香雪招饮莲亭次鲁畹兰韵赠之
作者：赵黻
朝代：清

轩窗高敞暮春初，镇日清谈真旷如。坐久浑忘新月上，竹声人影共萧疏。
雷门吟
作者：赵黻
朝代：清

余姚有余霖，四十老一衿。谒我蕺山麓，涕出悲不任。谓公今诗史，乞为雷门吟。我兄名曰震，雷门乃其字。霖生托遗腹，母老欲见弃。兄嫂争乳之，兄怙嫂则恃。母亡霖六龄，九龄兄授经。霖愚复多病，支拄求蔘苓。病则夺书笈，愈则还镫檠。欲继先子业，恐伤予季情。回忆七龄时，兄子同病疡。戒嫂善视叔，叔愈他何伤。日夕嫂抱持，兄子掷在床。我啼嫂则泣，我笑兄则欢。三十授弟室，黾勉庠序间。嗟我衣上线，嫂泪存斑斑。嗟我笥中书，手泽兄丹铅。兄嫂六十没，合葬上林村。南山宋家隩，有我兄嫂坟。兄以贫废学，为医活千人。活者恸兄死，安得赎其身。霖困蓬蒿中，惧掩兄嫂贤。椎心泣血辞，愿公采斯言。我为一一书，孝义至斯止。愧彼尺布谣，用以资国史。
看花
作者：超一
朝代：清

土来浇灌水来栽，颠倒工夫任我来。满院春风花自语，不将颜色向人开。
遗诗
作者：超一
朝代：清

静中无个事，反复弄虚空。地老天荒后，魂飞魄丧中。有诗开道统，无法度愚蒙。忽底虚空碎，夕阳依旧红。
洞庵杂咏
作者：超净
朝代：清

枝柯挺秀势参天，耐雪经霜不记年。试部当初谁种得，翛然一鹤古巢边。
迷楼怀古
作者：超凡
朝代：清

君王台榭结层阴，竹树迷离伤客心。只有寒鸦啼废冢，绝无萤火照空林。二分明月留天地，一派烟波自古今。六代繁华空极目，杖藜从此罢登临。
题芦墟泗州寺
作者：超慧
朝代：清

泽国芦花满野霜，寺桥寒月照苍苍。不堪夜泊钟残后，落尽秋声雁几行。
山居杂兴
作者：超拳
朝代：清

鸟宿依窗树，云生对户山。机忘心自远，境寂意俱閒。花落门常掩，苔深径不删。松风连暮雨，双涧瀑潺潺。
香岊庵落成
作者：超拳
朝代：清

万山深处卧烟霞，收拾閒身老岁华。晴日晓开云岭树，清泉夜走月滩沙。工诗愧我非齐己，学道何人是永嘉。从此罕闻尘世事，编篱绕屋种梅花。
秋杪归觐建隆本师晤臞庵先生
作者：超普
朝代：清

山空本落雁横天，渡水穿林到法筵。废寺清钟风外杳，疏篱丛菊雨中鲜。漫将意气夸元度，自有才华并皎然。安得寿宁秋色永，时来酬倡月明前。
友人枉过开化寺
作者：超源
朝代：清

青眼多情客，携朋问暮秋。人同山共瘦，时与水俱流。黄叶迷村路，清风满寺楼。荒凉郊外景，肯向锦囊收。
宿长安乾明寺
作者：超源
朝代：清

湖村开晚霁，绀殿露秋林。鼓棹沧波远，到门黄叶深。茶烟禅榻静，松月客堂阴。一宿乾明寺，空诸万劫心。
梦故友程风衣
作者：超源
朝代：清

春雨何淅淅，春云更沉沉。程君已隔世，宵梦来相寻。自言身朽心不朽，象外风月皆吾友。从前胶扰海天空，只是泉台无美酒。斜阳烟柳门前溪，欲别不别重牵衣。寄语淮阴小儿女，我今野鹤同翻飞。
登昭阳拱极台
作者：超源
朝代：清

寂寞昭阳客，时登拱极台。故山何处是，孤雁带霜来。羡彼收纶者，悠然鼓棹回。城头秋草路，蛩语为谁哀。
题画
作者：超源
朝代：清

春浦风生柳岸斜，好山何处著人家。白云遮断桥西路，不许渔郎问落花。
题画
作者：超源
朝代：清

溪口有亭，岩边有屋。不见人归，空留云宿。
山居
作者：超睿
朝代：清

五十年来出此山，那知又逐丛风还。雷轰电转浑如梦，销尽尘缘顷刻閒。
九日
作者：超群
朝代：清

佳节偏多雨，翻增旅客愁。高堂虚白日，空谷自清秋。世上无相识，天涯亦浪游。故园今日菊，谁插老亲头。
扫先慈墓
作者：超群
朝代：清

慈母多笑容，至今不敢忘。岂意拜墓时，松柏参差长。遥忆儿嬉日，瞪目徒心伤。一思分我食，载思缝我裳。昊天宜罔极，延伫何徬徨。挂纸聊复去，落日沈高冈。
秋夜宿三河
作者：超质
朝代：清
体裁：五言律诗

黄昏依古岸，渔火照沙洲。秋满千山白，滩衔乱石流。推篷光入枕，系树影移舟。不识谁家子，清歌水上楼。
忆维极师
作者：超越
朝代：清

冰雪家风古，萧然丈室中。当年亲教诲，数语发愚蒙。生死恩难报，箕裘愧未工。妙峰还掬土，道范邈何穷。
竹湛
作者：超远
朝代：清

数家烟树里，竹湛最佳名。茅屋经秋补，山田隔岁耕。残阳归牧笛，零露咽虫声。更遇村翁说，生平未入城。
铁锁桥
作者：超远
朝代：清

万山谁划断，一水界东西。地旷风逾急，天低云易迷。半空横铁索，千尺跨虹霓。我欲桥边宿，江猿休夜啼。
马鞍山过寒岩大师
作者：超际
朝代：清

携筇独入翠微閒，老树青山愧此颜。倚槛静看花落去，听泉常趁月明还。鹤归峰顶松涛寂，磬出孤云石洞閒。欲访远公成夜宿，寂寥清梦绕禅关。
秋日游凭虚洞
作者：越珃
朝代：清

一龛藏古洞，陟磴为寻幽。云气忽然合，天风吹不休。水争三峡险，山使五丁愁。览胜真清绝，新凉况入秋。
西湖杂诗
作者：路一麟
朝代：清

华岳高寒石磴斜，飞流倒树乱槎丫。玉荷十丈惊人眼，何用包庄满路花。
西湖杂诗
作者：路一麟
朝代：清
体裁：七言绝句

华岳高寒石磴斜，飞流倒树乱槎桠。玉荷十丈惊人眼，何用包庄满路花。
更漏子·落叶声
作者：路传经
朝代：清

碧天高，凉月小。蓦地声来秋杪。堆金井，落荒铺。寒枝起夜乌。松阁静，湘帘冷。簌簌寂无人影。谁染就一林枫。飘零万点红。
殢人娇·芙蓉
作者：路传经
朝代：清

袅袅芙蓉，点缀江边景色。摇曳风前弄清碧，朝匀珠露，浅拂胭脂湿。潮晕处，映水娇柔谁匹。除是秋娘，晓妆无力。镜台斜倚云鬟结。圆冰低照，约略丰神一。只怜他，秋雨秋风相逼。
淡黄柳·疏柳
作者：路传经
朝代：清

西风几日，一带黄金陌。摇落朱楼芳槛侧。水驿旗亭烟冷，顿觉纤腰瘦无力。远山隙，丝丝尚凝碧。遮不住，陶潜宅。只残鸦几点还相识。一样销魂，后湖荷盖，近来也恁萧瑟。
挽张之洞联
作者：路士桓
朝代：清
体裁：联

出可将、入可相，际一重重国步维艰，端赖坐镇从容，用资砥柱；定大计、决大疑，为四万万黎元请命，惟本毕生学问，式焕经纶。
望船坡
作者：路孟逵
朝代：清

丛篁深箐午鸡啼，怪石嶙嶙高复低。莫道前山归去早，斜阳人在断桥西。
枕上得句
作者：路孟逵
朝代：清

旅枕无端寐不成，客怀如猬对寒檠。听残鼓角三更雨，梦逐关河万里情。两地看花添别恨，一番闻雁感浮名。低徊往事无聊甚，起步中庭月正明。
秋日洗心斋杂咏
作者：路孟逵
朝代：清

不羡中条住，还依半亩栖。梅梢侵阁破，山影压墙低。晚稻千畦紫，垂杨一带齐。终朝孤赏迥，何必藉偏提。
二赋堂
作者：路德
朝代：清
体裁：联

地许建亭山有福；才遗作赋国无缘。
咸阳原上作
作者：路德
朝代：清

西风猎猎战蒿莱，毕郢原荒木叶摧。旷野无边单骑走，长空忽暝乱鸦来。碧云迢递人千里，青史功名土一抔。漫把文章夸不朽，百家书已变秦灰。
张忠烈公砚为曹莪屺少府作
作者：路德
朝代：清

泾渭东流似奔马，客到秦中访秦瓦。张公破砚出市中，经年未售识者寡。曹君一生耕砚田，得如拱璧珍拳拳。道此本是故乡物，二十四字苍水镌。楚人得弓意殊快，无心相遇真天缘。昔年义旗竖海上，军败烹龙志犹壮。鲁王已死唐王孱，坐使孤臣气彫丧。遁迹自拟蠖身藏，乘势还思螳臂抗。白猿无声健儿入，枷锁香风吹习习。何人伏锧尚从容，笑看钱塘好山色。钱塘江上一抔土，右邻忠肃左忠武。椒浆恨未酹忠魂，手泽今朝快一抚。国破安用身独完，此砚与人同胆肝。赵璧拌教碎秦柱，玉带讵肯随黄冠。沧桑变换二百载，到今墨绣犹斑斓。君不见虞山甘作长乐老，贰臣传里名难剜。梅村祭酒号诗史，惜哉所欠惟一死。张公大义心炳然，玉碎终知胜瓦全。此砚他年返枌社，士林佳话争流传。双松别墅好风日，仙尉开轩布吟席。锦轴新装松雪书，牙签更检《子山集》。会须移向别床摊，莫近张公一片石。
挽妹联
作者：路德
朝代：清
体裁：联

汝性最聪明，曾伴阿兄吟柳絮；甥行皆幼弱，忍看若辈著芦花。
石河早发
作者：路德
朝代：清

胶胶喔喔荒鸡鸣，古壁尘昏悬短檠。旅客未醒蝴蝶梦，山村乱打虾蟆更。树头残月堕无影，衣上晓霜飞有声。薄酒三杯醉不得，令人苦忆河阳城。
读罢
作者：路德
朝代：清

绿藓岩扉白昼扃，略餐芝朮便延龄。仙丹止合神仙用，传到人间便不灵。
赵州
作者：路德
朝代：清

买丝争绣佳公子，颇调平原能好士。楼头一笑红颜摧，食客纷纷来复来。我言此事非人情，如何浪得怜才名。恶客一言九鼎重，美人一死鸿毛轻。君不见乐羊啜子甘如饴，功成反使文侯疑。又不见吴起杀妻为求将，母死不奔心早丧。公子天下寡恩人，可知好士情非真。贤者闻风定高蹈，公等碌碌安足论。吁嗟乎！躄者足，笑者头，千秋恨事良悠悠。我今独酌中山酒，不愿将杯滴赵州。
重阳前三日作
作者：路德
朝代：清

秋深寒浅未闻霜，篱菊无花野菊黄。对酒便须拌一醉，登高何必待重阳。新来僮仆呼先到，久别宾朋姓亦忘。诗境自知多坦率，题糕安敢笑刘郎。
陕郊
作者：路德
朝代：清

遍地峰峦郁不平，出关形势莽峥嵘。一条黄水尘沙色，万树白杨风雨声。野店荒寒无客憩，山田荦确有人耕。犊车满载斜阳过，铁铸双轮分外明。
题郭藕舲唐人善业泥拓本
作者：路德
朝代：清

何人佞佛镂佛像，坐令尺土开精蓝。面列三行字十二，楷法颇似师河南。吾乡珍宝富山薮。周秦旧物靡不有。吉金乐石难具详，毡包驼载东南走。弇山尚书遍搜索，竟有遗珠沈未取。后来游者拾得之，一朝又入郭熙手。嵯峨雨过秋色佳，拓本示我双眸揩。三十六相但仿佛，净土几岁遭沈埋。吴画杨塑不可见，对此聊可开幽怀。昌黎辟佛谏迎骨，订交方外忘形骸。文人好古足清玩，岂学苏晋甘辰斋。惜哉挫角字缺一，鍊石不用劳神娲。大唐二字恰连缀，断甓凑泊同诗牌。玉卮无当世犹訾，得鼎折足占者止。人间缺陷长苦多，巧合安能尽如此。披册忽然忆畴曩，慈恩塔下寻幽往。秦人熟视竟空还，吴客今来惬新赏。人失人得无町畦，员穹方舆大且广。太仓粳稻来吴阊，京师十载沾芳香。罗纨绮绣更精绝，西人之子纷盈箱。百货杂锸不迁地，先圣何苦为车航。老夫才尽句难警，歌诗不类惭东阳。案头笑指旧笔墨，二物亦是南人将。
饮王小楼伴耕楼
作者：路德
朝代：清

观稼最宜楼，御雨莫如瓦。小楼岂区区，时有清风洒。花木纷四围，肯舍场师槚。耕读课儿孙，即此是弓冶。冬曝南荣前，暑卧北窗下。高朋时往还，唱和殊不寡。我生今倦游，乘兴亦聊且。久悟虫能虫，今知马非马。感君移酒肴，论诗进三雅。后会当有缘，付诸造物者。
新晴
作者：路承鋆
朝代：清

天气新晴昼启扉，远山青翠上人衣。雨馀败壁群蜗聚，日落横塘一鹭飞。小径红稀花未放，荒畦绿满菜初肥。前溪昨夜添三尺，采药僧还不得归。
题李簠青太守巫峡归舟图
作者：路承鋆
朝代：清

蜀山著奇险，蜀水多风波。芳洲有蘅芷，委弃同薜萝。昔日秀空谷，胡杂苔与莎。凄凄迅商薄，零落悲枝柯。岂不惮艰险，凤辖逢网罗。落日蔽轻云，蒿莱障山河。今君且归去，华表看峨峨。芝兰纵枯槁，馨香终不磨。
间行
作者：路斯云
朝代：清

间阶苔聚绿纹生，单袷迎风曳履行。休处歌商同古调，几时荷笠事归耕。蝶衣黏雨飞回重，蛛网随阳补缀轻。长日增长衰鬓短，那能含影佩苍精。
湖上
作者：路斯京
朝代：清

短帽青衫绿绮琴，临邛大道访知音。柳惊拂翠东风面，花惜飞红夜雨心。潭水云沈千尺黑，玉楼箫怨十重深。斜阳买得湖光住，捐尽层波万点金。
久客
作者：路斯亮
朝代：清

洛阳两度落花飞，春色故园入梦稀。久旅自忘身是客，日携柑酒听莺归。
如梦令·春夜
作者：路有声
朝代：清

门掩落花如雪，帘外一钩新月。深院近黄昏，归鸟欲啼还歇。凄绝。凄绝。最是送春时节。
满江红·写怀
作者：路有声
朝代：清

四壁萧然，每自笑、谋生无术。空余得、半生落拓，酒狂诗癖。短砌有花聊适宜，茅斋无地堪容膝。问柴门，何事日长关，维摩疾。且瀹茗，松闲石。且放艇，溪头月。况此身蝶梦，此生驹隙。踪迹好寻闲处住，心情莫向愁边歇。尽掀髯、一笑万峰横，遥天碧。
满江红·洗肠池瀑布
作者：路有声
朝代：清

翠碧苍崖，谁散却、夜珠千斛。凝望处，素涛如练，乱飞寒玉。尘世百年肠欲洗，空山六月肌生粟。甚天台，华顶石梁奇，人闲独。樵唱断，松风续。猿啸罢，琴声促。恍银虬出海，搅翻林谷。老树阴阴临槛冷，飞花点点随流曲。更须携、茶灶酒瓢来，和云宿。
蝶恋花·春闺
作者：路有声
朝代：清

春色撩人人似醉，莺燕无情，搅得人无味。云亸玉钗斜欲坠，梨花满地残香碎。薄幸不来来也未。强起裁诗，欲倩鳞鸿寄。有限鸾笺无限意，能书几个相思字。
万岁峰
作者：路朝霖
朝代：清

汉皇辇跸事东封，玉检金泥饰几重。雄略能徕青海马，长生欲系鼎湖龙。竹宫光照求灵药，椒室神来驻丽容。登礼嵩呼闻吏卒，不曾流响茂陵松。
八月廿三日偕徐性臣重游慈仁寺
作者：路朝霖
朝代：清

七年不到双松下，胜地经过感慨重。扫叶僧开明月径，浇花人打夕阳钟。苔封古殿栖驯鸽，雨湿空廊损画龙。犹剩太平丞相碣，白头作记叹疏慵。又听经声到上方，长明镫下礼空王。书摊漫说前朝市，窑变争看古佛妆。杰阁花深留美荫，小池荷老剩余香。卢沟行骑登高见，怕动轮蹄断客肠。
八月廿三日偕徐性臣重游慈仁寺·其一
作者：路朝霖
朝代：清

七年不到双松下，胜地经过感慨重。扫叶僧开明月径，浇花人打夕阳钟。苔封古殿栖驯鸽，雨湿空廊损画龙。犹剩太平丞相碣，白头作记叹疏慵。
八月廿三日偕徐性臣重游慈仁寺·其二
作者：路朝霖
朝代：清

又听经声到上方，长明镫下礼空王。书摊漫说前朝市，窑变争看古佛妆。杰阁花深留美荫，小池荷老剩余香。卢沟行骑登高见，怕动轮蹄断客肠。
巴东
作者：路朝霖
朝代：清

竹枝声苦夕阳红，大舸轻帆趁晚风。满树猿啼江草绿，行人四月过巴东。阵图聚石空陈迹，秋兴歌诗足感伤。词客英雄两销歇，江声和月下瞿唐。
巴东·其一
作者：路朝霖
朝代：清

竹枝声苦夕阳红，大舸轻帆趁晚风。满树猿啼江草绿，行人四月过巴东。
巴东·其二
作者：路朝霖
朝代：清

阵图聚石空陈迹，秋兴歌诗足感伤。词客英雄两销歇，江声和月下瞿唐。
早春有怀燕京
作者：路朝霖
朝代：清

细雨霏微洒路尘，客怀镇日对松筠。少年哀乐难为别，乱世科名不救贫。草色绿回江渚暖，溪声喧带石滩春。东风又到千门里，独倚阑干望紫宸。
范忠贞公铜印歌和黄再同
作者：路朝霖
朝代：清

红螺山高郁灵秀，太傅勋名在宇宙。入关一书赞皇图，功比萧何出其右。令子起家甲乙科，循声两浙腾讴歌。闽疆建节澄吏治，猰貐磨牙生风波。羁囚暗屋陷罗网，尽室岂有污奸党。同时更有锡山嵇，慷慨捐躯世无两。佩印流传历有年，觐公款识刀法全。莫问秦镌与汉制，铜章夜夜光烛天。呜呼！信国砚，苏卿节，木魅山精不敢齧。不然印何累累绶若若，一寸顽铜乌足说。去岁探奇在洛阳，克绅方印曾评量。今春拜识范公印，忠义千秋相颉颃。黄君嗜古得精意，吾庐碧血存天地。辟邪作纽光斓斑，上有忠臣姓名字。君不见商银涂金剧有情，摩挲朱记到儒生。三藩事往二百载，至今人说范忠贞。
挽张之洞
作者：路毓祜
朝代：清
体裁：联

相业拟江陵而媲美；士林悲广厦之遽倾。
伊阙怀古
作者：路璜
朝代：清

妙境天然画亦难，客来凭眺酒杯宽。消沈王气三龛佛，浩荡诗情入节滩。伊水东流归洛汭，邙山北障少峰峦。平泉金谷俱陈迹，剩有名区得饱看。
明月庵
作者：路璜
朝代：清

绝顶构茅庵，禅心一镜参。片云留野鹤，明月印秋潭。室小生虚白，江空曳蔚蓝。此中谁遁迹，孤磬下危岚。
春日偕同人登德沟文昌阁
作者：路璜
朝代：清

连朝密雨静柴扉，小霁携朋踏翠微。孤磬远随流水度，危楼斜倚暮云飞。桥通芳草迷游屐，烟锁垂杨隐钓矶。到此尘心浑不染，乱峰高处落霞晖。
涧水
作者：路璜
朝代：清

涧水西南来，湍流如激箭。霜清潭亦澄，乱石出沙面。断岸勒回波，莹澈毛发鉴。崖畔半村居，晨汲供炊便。沿溪爱清泠，游鱼净可见。缅想枕流人，高风徒仰羡。
白沙砦外偕汪济川观水磨
作者：路璜
朝代：清

天地运纽枢，日月互轮转。激水寓化机，回旋妙制展。疾若风行车，驶如驽恋栈。深涧走雷霆，浪花翻雪茧。斗室小容舠，盘磨大逾艑。不假人力施，疑有神功遣。玉屑碾纷纷，珠英霏剪剪。竟日无停机，一泓弄清浅。昔人侈谈天，圜盖识者鲜。佛法怖众生，风轮象空衍。求虚岂疗饥，适用等浚畎。运行得自然，手足少劳勉。仰观太虚中，白云任舒卷。
致祭中岳礼成恭纪
作者：路璜
朝代：清

五色祥云映碧空，瓣香谒帝一诚通。心期海晏河清日，典重春祈秋报中。二室西来连华岳，三川东去走鸿濛。休矜玉检金函盛，封禅无文圣业崇。
重游蔬香小圃赠梦庐
作者：路璜
朝代：清

数亩清阴地，重来雨后天。帘栊殊豁达，水竹媚清妍。树密留云久，庭虚得月先。此中真况味，静对扫言诠。片雨高城过，微凉几席加。泉甘浮细乳，菜美茁新芽。径曲难容马，篱蔬不碍花。莫嫌近城市，到眼遍桑麻。种树多于屋，墙低野望宽。看花时过客，对竹画生寒。碧涧分泉易，红尘到枕难。卧游忘早暮，脱略谢衣冠。
重游蔬香小圃赠梦庐·其一
作者：路璜
朝代：清

数亩清阴地，重来雨后天。帘栊殊豁达，水竹媚清妍。树密留云久，庭虚得月先。此中真况味，静对扫言诠。
重游蔬香小圃赠梦庐·其三
作者：路璜
朝代：清

种树多于屋，墙低野望宽。看花时过客，对竹画生寒。碧涧分泉易，红尘到枕难。卧游忘早暮，脱略谢衣冠。
重游蔬香小圃赠梦庐·其二
作者：路璜
朝代：清

片雨高城过，微凉几席加。泉甘浮细乳，菜美茁新芽。径曲难容马，篱蔬不碍花。莫嫌近城市，到眼遍桑麻。
古剑
作者：路秀贞
朝代：清

沈郁丰城久，霜锋半藓侵。凌空腾虎气，挂壁作龙吟。玉匣封何古，银花蚀已深。一朝逢薛烛，拂拭惬雄心。
听琴
作者：路秀贞
朝代：清

众籁尽岑寂，凉宵露气清。松风听一阕，万物化和平。
喜雨
作者：路秀贞
朝代：清

漠漠云阴合，长空送雨声。为霖三日愿，望泽万家情。红润花光活，青浮麦浪平。丰年真可卜，大野庆秋成。
扫花
作者：路秀贞
朝代：清

瞥眼春将晚，飞花满碧苔。倚阑呼婢扫，风过却吹回。
白莲
作者：路秀贞
朝代：清

雨过暗闻香，凌波试淡妆。珊珊仙袂冷，鸥梦伴银塘。
自汴入都缃侄送至道口
作者：路秀贞
朝代：清

欲别难言别，登舟意黯然。多情惟骨肉，往事等云烟。岂有花常好，重逢月几圆。归家慰尔祖，或恐废餐眠。
运河道中
作者：路秀贞
朝代：清

有子方三岁，相从便北征。如何成远客，强半为浮名。岸曲帆随转，波澄水渐平。邻舟闻笑语，都是异乡声。
国山烟寺
作者：路衡
朝代：清

朦胧竹间月，出没松顶鹤。何处晚钟鸣，簌簌野花落。
玉女凝碧
作者：路衡
朝代：清

山灵何事也争妍，磨澈菱花浸碧天。写到空明无笔墨，清光依约照婵娟。
画溪花浪二首
作者：路衡
朝代：清

红雨轻盈夹岸飞，春风无力绾芳菲。兰桡拨处波心碎，满载花阴带月归。满溪花雨扑山楼，浓泻春光醉碧流。最是钓丝风定后，一痕红影上鱼钩。
画溪花浪二首·其一
作者：路衡
朝代：清

红雨轻盈夹岸飞，春风无力绾芳菲。兰桡拨处波心碎，满载花阴带月归。
画溪花浪二首·其二
作者：路衡
朝代：清

满溪花雨扑山楼，浓泻春光醉碧流。最是钓丝风定后，一痕红影上鱼钩。
游韦曲牛头寺看桃花
作者：路谈
朝代：清

珠帘翠幕晓曈昽，御宿栖台仿像中。只有穿花双燕子，舞衣还试旧东风。寺前鞍马若游龙，山下夭桃为客容。老衲不知春欲暮，倚楼自打晚来钟。
游韦曲牛头寺看桃花·其一
作者：路谈
朝代：清

珠帘翠幕晓曈昽，御宿栖台仿像中。只有穿花双燕子，舞衣还试旧东风。
游韦曲牛头寺看桃花·其二
作者：路谈
朝代：清

寺前鞍马若游龙，山下夭桃为客容。老衲不知春欲暮，倚楼自打晚来钟。
浣溪沙
作者：路遴
朝代：清

日薄园林乳燕忙，拍堤流水绿垂杨。一丝丝似个情长。卷幔放将香入户，倚栏看到月侵廊。春来恁事费思量。
竹枝
作者：路遴
朝代：清

石榴裙子曳斜晖，闲弄荷珠水满衣。一曲夜歌风正起，木兰舟上采莲归。
即景
作者：路邵
朝代：清

云边樵径草为踪，燕带残红春意浓。昨夜梦还家万里，今朝愁对浪千重。穿花飞出疏林鸟，隔岸声来远寺钟。惟有关山明月好，一轮斜挂最高峰。
笼中鹦鹉
作者：路鹤徵
朝代：清

纵有云霄志，其如铩羽何！语言徒自巧，文采累人多。陇坂关河杳，雕笼岁月过。翠衿浑短尽，愁绝少陵歌。
五丁关
作者：蹇谔
朝代：清

门户划秦蜀，雄关辟五丁。阴岩存古雪，晓树阁秋星。涧曲道相望，天低昼亦冥。金牛通得否，搔首问山灵。
宝鸡县
作者：蹇谔
朝代：清

到此平原尽，峰回径欲迷。岩疆连陇蜀，古道达羌氐。石与人争路，云随马渡溪。风尘何日谢，惆怅散关西。
山梨树歌
作者：蹇谔
朝代：清

并州南绛郎官署，庭前谁植山梨树。荫未及亩高及檐，拳曲不中工师度。每逢朔望祀且诚，稍懈谓恐撄神怒。始作俑者何人斯，老吏为余言厥故。云昔树方拱把时，县令已拟施刀锯。入夜恍惚梦见之，长捐谓君殊过虑。于君无济亦无妨，相戕何必太相妒。自后争传树有神，数十年来深爱护。我见此举心已疑，又听此言益不豫。不才臃肿实刺喉，托根官衙非所据。留之或广仁民恩，列之月祀毋乃误。此令呓语本难凭，独怪后来无一悟。有功于民祀则宜，树也何功殊忝附。君不见仙楼丈瀛与镜烟，又不见存云岭上姜嫄墓。讹以传讹匪一端，难执途人为告语。何况此事由梦来，梦中说梦人无数。拔剑便欲抉根株，非常之举庸人惧。聊凭毫素托深心，借谂来者知其故。
眼前
作者：蹇谔
朝代：清

久惯天涯忘别离，眼前风景况清奇。栈云横截秋山断，江水平吞野岸低。估客解谈丞相迹，村巫争赛禹王祠。倚篷笑指晴空外，万点归鸦趁晚曦。
怀园秋兴
作者：车万育
朝代：清

爱与吾庐近，开扉步即舒。傍云朝选石，趁月夜摊书。深树鸣蝉处，高楼过雨初。悲秋人已往，痛饮说三闾。
客中遇闰重阳
作者：车书
朝代：清

登高才匝月，今日又重阳。破帽不堪落，霜花应更黄。白衣虚送酒，异客倍怀乡。寂寞兼风雨，那禁秋夜长。
挽吴可读联
作者：车允臧
朝代：清
体裁：联

国事赖廷争，虽有万难，终归一是；孤忠邀圣鉴，即是两字，已足千秋。
具美堂观弇山尚书小照并稚存学士诗石刻
作者：车元春
朝代：清
体裁：七言绝句

尚书毕卓须眉在，弟子洪厓涕汩横。海内龙门谁继起？空将遗碣拜先生。
和胡月樵都转《黄鹤楼落成》原韵
作者：车元春
朝代：清
体裁：古风

金科玉律歌阳春，江山文藻争鲜新。青莲搁笔公握笔，拂袖不染元规尘。丝竹音谐叶匏土，提唱骚坛建旗鼓。名臣触处寓深心，转因丰乐思艰苦。此日蓬壶放鹤归，此时楹桷羡翚飞。几辈壶觞延夕月，几人帘幕敞朝晖？朝晖夕月烟波淼，无复鸮音空际扰。剥复循环一刹那，机缄未许痴儿晓。公也恢恢智有馀，流丸自昔止瓯臾。淩沧摇岳豪情远，独立苍茫一叹吁。吁嗟乎，德裕筹边真有道，置身百尺元龙造。先生峻望与楼齐，忧盛危明急须早。忆我初登鄂渚山，颓垣废址懒追攀。即今重展好图画，芦雪萧疏脱叶殷。神仙度世来何暮，下界苍生劳眷顾。斯楼倘化千万间，大庇中泽哀鸿住。谁欤当轴宏远谟，螺旋百磴中萦纡。阳侯肆虐怒未已，高原大阜成江湖。江湖九月秋风起，携句问天天尺咫。气吞吴楚浪花浑，艳夺夔巫暮山紫。砥柱中流称此邦，凭轩汩汩听飞淙。骊珠独得压元白，愧煞巴人下里腔。
江城别墅留赠袁莲峰观察
作者：车元春
朝代：清
体裁：七言律诗

鹄矶高处锁烟鬟，解组归来兴未阑。窈窕轩窗水晶域，逍遥风月列仙班。词填茶熟香温候，韵在铜琶铁板间。如此才华如此福，使君真不负江山。
登黄鹤楼故址有感
作者：车元春
朝代：清
体裁：古风

鹄矶扼江江怒吼，不使长江直东走。舂撞搏击声成雷，倒击惊涛奔夏口。我来一览大江横，石磴孤蟠千尺陡。楼前昔日驶戈船，越甲吴犀好身手。碧眼孙郎一再传，赤乌霸业今何有？齐梁六代递消沈，倏忽浮云变苍狗。神仙从古好楼居，玉笛梅花传不朽。莽莽红羊劫火飞，春风不绿新蒲柳。破瓦黏苔血战馀，女墙列戟烽烟后。即今痛定抚疮痍，尚恐垂杨生左肘。十年重到感兴衰，旧游掁触空回首。隔江杰阁对晴川，依旧烟岚通户牖。手招黄鹤问前因，顾我须眉还记否？
谒胡文忠公祠
作者：车元春
朝代：清
体裁：七言律诗

凛凛须眉肃拜瞻，大儒循吏一身兼。艰难筹饷疮痍振，痛哭论兵鼓角严。麾下偏裨多将帅，匣中遗墨尽《韬》《钤》。当年首创东征议，士卒于今惠泽沾。
黄鹤楼新修落成，作诗以告来者
作者：车元春
朝代：清
体裁：古风

中原扫荡烟尘空，乾坤整顿钦肤功。馀力江汉标仙踪，追摹宸翰光熊熊。杶干栝柏梓漆桐，蟠根错节深山中。轮囷磊砢灵秀钟，岩搜斫断生蛟龙。九柯十匠勤磨砻，经营相度倕般工。四十八栋高崇隆，呼吸上与穹霄通。老鹤一声零露浓，仙人来去蓬莱宫。排云御气光溟濛，顷刻变幻窥何从？回忆此楼摧兵烽，烈燄烧彻江波红。即今启辟荆榛丛，浩劫才销心忡忡。刮楹达向窗玲珑，敢徒揽胜开心胸。达官高吏吁谟同，大恢仁宇矜愚蒙。慈航宝筏招哀鸿，苦无破屋遮秋风。带牛佩犊人归农，熙熙皞皞登尧封。乐民之乐无给穷，乃不负此梅花玉笛吹下碧帘栊。
黄鹤楼次彭渔叟原韵·其一
作者：车元春
朝代：清
体裁：七言律诗

紫府丹黄未易成，况于劫后苦经营。蟠空雕鹗天无际，倒影鱼龙浪不惊。依旧攀援争捷足，任誇雄秀称江城。青莲一去骚坛寂，赖有新诗寄远情。
黄鹤楼次彭渔叟原韵·其二
作者：车元春
朝代：清
体裁：七言律诗

楝花风里记曾游，便抵神仙十二楼。大好凭轩谈往事，那容借箸运前筹？隔江树远青仍合，排闼山多翠欲流。怜我登临独惆怅，乡关遥在海西头。
侍家大人宿灵乌道院
作者：车无咎
朝代：清

一镫悬斗室，父子宿余明。古壁沈沈夜，高堂寂寂情。何来风雨急，兼送竹梧声。远愧温衾士，能无忝所生。
天台道中作
作者：车柏
朝代：清

炎威无著处，路与鸟飞平。山气自为雨，松涛不记程。寺依高岸耸，桥逐小溪横。怅望遥峰外，朱霞几点明。
寄答康东侯同学
作者：车柏
朝代：清

稽吕相违千里遥，山川两地思迢迢。君应招隐歌丛桂，我为离群赋采萧。三径琴樽心欲折，五陵裘马意全消。那堪一片乡关月，更照愁吟入泬寥。
晚过犍为道中
作者：车酉
朝代：清

野寺闻钟磬，归人晚渡忙。孤山升半月，一鸟下斜阳。寂寞家乡杳，清凉客路长。渔镫岩畔点，间杀卧轻航。
挽张百熙联
作者：载振
朝代：清
体裁：联

生有自来，间气在湖湘，文德武功，与诸将帅后先不朽；殁而犹视，灵魂招楚些，云车风马，佐我国家亿万斯年。
贺袁世凯50寿联
作者：载振
朝代：清
体裁：联

相我国家，尚书北斗；锡公纯嘏，天保南山。
元旦试笔
作者：载淳
朝代：清

春韶试笔纪元正，玉烛时调淑气迎。北斗回杓看瑞象，东风入律谱和声。苍穹泽沛占丰稔，紫塞兵销喜肃清。长侍慈闱依爱日，岁朝先进万年觥。
南苑阅武
作者：载淳
朝代：清

风劲霜高万马骧，特临南苑饬戎行。八方无事边烽静，七萃如云士气扬。岂是劳军来细柳，敢云纵猎效长杨。防秋略寓貙刘意，家法钦承戒怠荒。
暮春即景
作者：载淳
朝代：清

郊西辇路净无尘，百五韶光次第新。送暖云山真绮丽，得时花草亦精神。正当芳甸巡行日，尚忆兰亭禊饮人。岂为物华供玩赏，阳和布令乐同民。
读纵囚论
作者：载淳
朝代：清

国家有常典，执法尝持平。好生原盛德，岂容民幸生。唐宗昔纵囚，一时博美名。放遣约自归，及期果如盟。匪直信义孚，感格由至诚。市恩以骫法，纪纲自此轻。即云出恻隐，兹举难再行。缅怀三代上，王道本人情。
雨后望西山
作者：载淳
朝代：清

雨余天宇清，心目豁开朗。西山扫浮岚，佳气朝来爽。螺鬟如乍沐，远望出尘坱。万重浓翠滴，草树喜新长。烟峦遥涌空，楼槛倚高敞。泉流石上悬，钟声云外响。坐卧一窗间，秀色娱俯仰。天然列画屏，丹青意难仿。不厌卷帘看，何时携筇往。日斜犹徘徊，吟诗寄欣赏。
题秋山平远图
作者：载淳
朝代：清

好山无定姿，最喜秋林晚。云峰似几平，眺望一何远。邈哉郭河阳，妙笔凌北苑。玉堂留画幢，旷若陟层巘。正如湖海士，物外得嘉遁。又如蕴藉人，含意独深稳。为吟画中山，秋入新诗本。遥知石桥边，有人方策蹇。
再咏昆明池习水战
作者：载湉
朝代：清

有道惟闻守四夷，筹边端合驻雄师。昆明池水无多地，安用区区习战为。
千里马
作者：载湉
朝代：清

天马大宛来，骁腾道路开。鸾旗属车里，惜尔轶群材。
宋神宗
作者：载湉
朝代：清

神宗本是英明主，安石原非侧媚臣。可惜有才偏执拗，终教新法病斯民。
崇雅殿观射
作者：载湉
朝代：清

侍辇来西苑，清和景物新。蛙鸣青草岸，燕舞绿杨津。破的星腾彩，弯弓月满轮。羽林亲校艺，应有虎罴臣。
广陵涛
作者：载湉
朝代：清

枚笔太纵横，惊涛纸上生。天风吹倒卷，万里海波平。
拟秋风辞
作者：载湉
朝代：清

秋风起兮草木黄，燕子归兮雁南翔。芙蓉落兮桂子芳，怀古人兮不能忘。横汾之歌何壮哉，俯仰千古真雄材。宝鼎出兮祠后土，性好奇兮志用武。嗟太荒兮安足数，五谷熟兮衣裳完。秋风秋风兮，毋使吾民饥且寒。
指佞草
作者：载湉
朝代：清

盛世臣无佞，明时草有神。不知虞陛上，却欲指何人。
昆明池习水战
作者：载湉
朝代：清

水战原非陆战同，昆明缅想汉时功。谁知万里滇池远，却在堂阶咫尺中。
汉武帝
作者：载湉
朝代：清

富庶承文景，雄才奋武皇。右文兴学校，威远服氐羌。可惜居明盛，无能戒怠荒。仙踪虚海上，战骨暴沙场。佞喜江充用，忠难汲黯匡。穷奢财用匮，虽悔亦何偿。
画舫斋
作者：载湉
朝代：清

非舫偏名舫，萧然树石佳。何须添画壁，即此是书斋。柳密风生座，荷新水浸阶。湖山都入胜，鱼鸟共忘怀。不觉开诗境，因之溯道涯。栋梁予有待，舟楫汝惟谐。岂羡双飞鹢，犹嫌两部蛙。浮家千百辈，民瘼念江淮。
秋声
作者：载湉
朝代：清

炎暑时蒸郁，西风始一开。恍疑天地辟，空处有声来。
秋意
作者：载湉
朝代：清

一夕潇潇雨，非秋却似秋。凉风犹未动，暑气已全收。桐叶碧将堕，荷花红尚稠。西郊金德王，武备及时修。
紫光阁即事
作者：载湉
朝代：清

万骑出明光，旌旗焕鸟章。飞桥虹饮水，高阁凤鸣阳。春日朝正会，秋风校射场。云台图象在，鼙鼓不能忘。
西苑观稼
作者：载湉
朝代：清

欲识艰难业，西园偶一临。上林宜稼地，列圣重农心。麦陇风初暖，秧畴水未深。游观余不事，切望沛甘霖。
赏菊
作者：载湉
朝代：清

金英烂漫绕朱栏，佳色清香秀可餐。不看菊花看稼穑，我知民事甚艰难。
长春书屋恭和高宗御题诗韵
作者：载湉
朝代：清

数笏立当户，苍然古色幽。琴书能养性，云水快迎眸。懔懔承先训，孜孜勉自修。斜阳照林杪，小坐且句留。
马射
作者：载湉
朝代：清

修文兼肄武，暇日习乘骢。骑射承家法，无忘马上功。
拟古
作者：载滢
朝代：清

古人不可见，后来安得知。已过即幻梦，未到徒劳思。光阴良可惜，方寸胡不怡。所以古达人，行乐须及时。勿为名利缚，勿为物累羁。万事偶然耳，随遇安所之。但自保忠信，任运无可疑。笑指天心月，虚明是我师。
雨夕
作者：载滢
朝代：清

烟水澹悠悠，苍茫暮霭浮。万峰吞落日，一雨酿深秋。云黯窗先瞑，林阴翠欲流。湖山观不足，满壁画瀛洲。
春柳
作者：载澄
朝代：清

依依杨柳傍沙汀，几日东风舞未停。细雨莺声桥畔路，夕阳人影郭边亭。腰支渐展三分绿，眉样新添一抹青。隔岸渔家晴旭暖，丝丝才覆钓鱼舲。
冬晓
作者：载铨
朝代：清

短梦初回曙色明，宵长枕簟觉寒生。纸窗料峭人慵起，卧听风吹落叶声。
夏夜
作者：载铨
朝代：清

人静黄昏夜气清，轻飔薄暮引凉生。扶疏夏木翠欲滴，深浅烟光画不成。是时园林初过雨，千树万树新蝉鸣。好风徐卷浓云去，送出团团海月明。露重流萤低不起，更深夜久天如水。清浅池塘波不兴，明星遥没银河里。披襟独步自徘徊，隔岸荷香冉冉来。月到天心人影直，花阴细碎印莓笞。
送钱抚棠师归里之作
作者：载铨
朝代：清

待敷霖雨济苍生，疏傅襟期画锦荣。红蓼白蘋双桨下，淡烟疏雨一楼迎。艺林八法叨评论，文笥骈珍愧拜擎。绿野堂开多乐事，重看九老会耆英。
题裕容斋画瓶中折枝菊花牡丹即次题画原韵
作者：载铨
朝代：清

冷艳群芳与伍难，孤高曾耐暮冬寒。可知历尽冰霜后，才共春花一律看。
挽张之洞联
作者：辉祥
朝代：清
体裁：联

小子列秋曹，异属尚沾丞相泽；老臣遗夏屋，同胞应作墓门庐。
丰乐亭联
作者：辛丑生
朝代：清
体裁：联

十年兵燹，略同五代干戈，幸迅扫浮尘，山高水清，馀孽不留皇甫；百步州南，犹剩数弓亭址，望后来太守，疏泉凿石，鸿文更续欧阳。
醉翁亭联
作者：辛丑生
朝代：清
体裁：联

翁昔醉吟时，想溪山入画，鱼鸟亲人，一官迁谪何妨，把酒临风，只范希文素心可证；我来凭吊处，怅琴操无声，梅魂不返，十亩蒿莱重辟，扪碑剔藓，幸苏长公墨迹犹存。
半野堂怀古
作者：辛丝
朝代：清

虞山苍翠暮云中，一代声华惜此翁。家国沧桑奈何帝，文章细碎可怜虫。功名庾信空多感，《诗品》钟嵘亦未公。儿女英雄要遭际，蛾眉可惜柳河东。
华顶茅蓬遇女真静如自言百二十岁矣
作者：辛丝
朝代：清

华顶访茅蓬，铢衣飏晚风。烟霞浮磬外，日月贮壶中。药采村姬碧，花簪酒姥红。玉颜忘甲子，应是李腾空。
桃花岭遇雨
作者：辛丝
朝代：清

缓缓香车渡岭行，四山红雨下无声。夕阳影上春衫薄，身在桃花岭上行。溪边茅屋两三家，双髻村娃解煮茶。几片湿云松树顶，吹来雨点半桃花。
桃花岭遇雨·其一
作者：辛丝
朝代：清

缓缓香车渡岭行，四山红雨下无声。夕阳影上春衫薄，身在桃花岭上行。
桃花岭遇雨·其二
作者：辛丝
朝代：清

溪边茅屋两三家，双髻村娃解煮茶。几片湿云松树顶，吹来雨点半桃花。
病后登小楼有感
作者：辛丝
朝代：清

小楼屈戌锁孤烟，雁病虫凄又几年。秋冷蟏蛸行砚匣，夜深蝙蝠拂琴弦。水纹自漾书帷上，山翠仍横镜槛前。恐有茂陵遗稿在，残篇重检一凄然。
题鸥波夫人碧城摘句图
作者：辛丝
朝代：清

明珠作佩玉为台，锦字回文妙剪裁。春到牡丹才国色，人言太白是仙才。定知燕寝焚香坐，如见鸾冈写韵来。我是碧城诗弟子，焚香一读一徘徊。
曹仁宪谨荣寿五言古一首
作者：辛仰高
朝代：清

图治如我公，斯文欣振作。居官凛四知，造士怀三乐。循循善诱人，谆谆勖舞勺。玉石赋他山，自堪来攻错。德行先文章，昌明大而博。疾苦询劝风，良医能救药。敦俗劝农桑，深于求民莫。正宜不计功，渊源一濂洛。富贵等浮云，素志明淡泊。治事关治心，经纶裕经略。身是后彫松，封疆重寄钥。愿祝寿南山，曲奏南飞鹤。
广陵送客
作者：辛宜岷
朝代：清

蒲帆柔橹送君归，十月江南寒尚微。最是临风一杯酒，游人北去雁南飞。
自辽东回过鼍矶岛
作者：辛宜岷
朝代：清

玲珑岩上石，幽隐岛中村。云起常遮屋，潮来直到门。凉蝉愕新响，野寺饱馀飧。回首辽天杳，衣沾血泪痕。
蚕竖
作者：辛宜岷
朝代：清

贫竖牵微利，身佣万绿间。移蚕晨剪叶，守茧夜号山。风雨宁辞倦，饥寒不自闲。辛勤两月后，分箔始开颜。
减字木兰花·纪壁间题
作者：辛弃疾
朝代：清
体裁：词

盈盈泪眼。往日青楼天样远。秋月春花。输与寻常姊妹家。水村山驿。日暮行云无气力。锦字偷裁。立尽西风雁不来。
澎湖秋兴
作者：辛齐光
朝代：清

错落澎山翠影收，天然屹峙镇中流。晓来蜃气侵人冷，夜半涛声入耳愁。岛屿潆洄穷水际，帆樯浩荡挂云头。登临极目沧波外，疑是洞庭一色秋。
挽张之洞联
作者：辜汤生
朝代：清
体裁：联

邪说诬民，孙卿子劝学崇儒，以保名教；中原多故，武乡侯鞠躬尽瘁，独矢孤忠。
兜率寺
作者：边中宝
朝代：清

清磬声声彻，悠然夜未分。山高迟见月，竹密静留云。色相岩间石，空明水面纹。立身尘坌外，思共鹤猿群。
出山
作者：边中宝
朝代：清

出山频顾山，山亦神交熟。今夜山间云，相随窗外宿。
劝学诗
作者：边中宝
朝代：清

我宁甘其拙，人自逞其巧。巧为世所争，拙乃身之宝。恂恂里巷间，朴讷亦自好。神凝志不纷，性天常自保。大木枝曲拳，斤斧弗来扰。七窃凿甫成，混沌已就槁。日月有薄蚀，金石有亏缺。令名德之舆，弈世无歇绝。高节轶尘伦，圣哲足颃颉。阘然庸众伍，草木同摧折。没世疾无称，此语殊痛切。姱脩不及时，秋风鸣鶗鴂。
劝学诗·其一
作者：边中宝
朝代：清

我宁甘其拙，人自逞其巧。巧为世所争，拙乃身之宝。恂恂里巷间，朴讷亦自好。神凝志不纷，性天常自保。大木枝曲拳，斤斧弗来扰。七窃凿甫成，混沌已就槁。
劝学诗·其二
作者：边中宝
朝代：清

日月有薄蚀，金石有亏缺。令名德之舆，弈世无歇绝。高节轶尘伦，圣哲足颃颉。阘然庸众伍，草木同摧折。没世疾无称，此语殊痛切。姱脩不及时，秋风鸣鶗鴂。
卧佛寺
作者：边中宝
朝代：清

半生劳梦寐，此日蹑云根。一榻悬今古，千山嬗晓昏。鸟飞凌碧汉，樵去入烟村。惟有西来树，常栖净土魂。
归里后咏怀
作者：边中宝
朝代：清

吾家连理枝，恰符燕桂数。伯仲早云殂，三人相依附。飘梗过半生，频年不一遇。垂老更相怜，郁陶凭谁诉。游子从外来，惊愕频谛顾。喜极翻成悲，相看俱迟暮。有酒即我醑，无酒即我酤。鹤发老弟兄，悦爱胜童孺。目前致足乐，莫任韶光赴。珍重此残年，连床话情愫。倦鸟归旧林，飞翔适性天。零星几老友，策杖相往还。言笑无厌时，文酒追古欢。有时乘兴出，随意探林泉。或阿陵城下，或吾丘台边。徙倚以徜徉，心远况地偏。偶然逢野叟，席地话园田。神貌两俱古，真趣谁怀传。自反出与处，幸无罹尤愆。泊然何所营，长此乐余年。
归里后咏怀·其一
作者：边中宝
朝代：清

吾家连理枝，恰符燕桂数。伯仲早云殂，三人相依附。飘梗过半生，频年不一遇。垂老更相怜，郁陶凭谁诉。游子从外来，惊愕频谛顾。喜极翻成悲，相看俱迟暮。有酒即我醑，无酒即我酤。鹤发老弟兄，悦爱胜童孺。目前致足乐，莫任韶光赴。珍重此残年，连床话情愫。
归里后咏怀·其二
作者：边中宝
朝代：清

倦鸟归旧林，飞翔适性天。零星几老友，策杖相往还。言笑无厌时，文酒追古欢。有时乘兴出，随意探林泉。或阿陵城下，或吾丘台边。徙倚以徜徉，心远况地偏。偶然逢野叟，席地话园田。神貌两俱古，真趣谁怀传。自反出与处，幸无罹尤愆。泊然何所营，长此乐余年。
兴济闸观打鱼
作者：边向禧
朝代：清

兴济闸头闻水鸣，鸣如殷殷轰雷声。大河之势赖此泄，飘沙卷沫东南行。大鱼小鱼随巨浪，赤鲤腾出何倔强。逆流泼剌石齿间，力抵龙门欲西上。渔人两岸竞呼呶，人势人声争相高。施罛濊濊更手捕，吁嗟尔鱼何由逃。
过方山
作者：边大绶
朝代：清
体裁：七言绝句

三十年来岁月虚，偶因烽火过禅庐。白云不断人行路，消受松风一夜余。
朱文公祠联
作者：边延英
朝代：清
体裁：联

大哉夫子之功，百世权衡，六经羽翼；远矣斯文之统，周程私淑，孔孟闻知。
虞姬
作者：边汝元
朝代：清

大王之所爱，贱妾与骓马。时违骓不逝，妾生胡为者。伏剑君马前，待君黄泉下。持此报君恩，别泪不须洒。
五公山吊王山人
作者：边浴礼
朝代：清

突兀晚峰晴翠环，高人旧隐闭松关。频年桑海供凭吊，一叟苏门自往还。落落乾坤余大略，寥寥著述葬空山。遗民百六谁堪比，祇有殷张伯仲间。
京邸感怀三十二韵
作者：边浴礼
朝代：清

身世艰虞里，乾坤惨澹时。不才耽薄禄，冷官滞京师。日驭瞻穹朗，云程历险巇。匡君惭汲戆，违众慕梁噫。帝载高元默，民生怆殿㕧。人方游泰宇，祸忽起潢池。天狗星飞焰，蚩尤雾展旗。负嵎谋尚浅，出柙蔓方滋。巨险长江失，重城列郡隳。罴无当道卧，士有执冰嬉。庙略徒中制，援兵总后期。馋蛟狂喋血，哮虎惨舆尸。上相谋猷拙，司农馈饷疲。九州几兀臬，千里一疮痍。供职趋华盖，簪毫上赤墀。分甘躬偃蹇，坐闵俗浇漓。嗣主钦明圣，元臣竞委蛇。门开延众枉，屈润隐高赀。窃位臧文仲，为卿子叔疑。患生忧得失，智绌混公私。潢涊登三事，灰颓任百司。乱源深蕴结，天步怯撑持。宿将畴堪倚，通侯谩公欺。急应分玉石，慎勿计刀锥。虎翼摩云横，旄头落箭迟。经纶期管葛，吁咈望皋夔。朴讷予滋恧，迂疏众共嗤。买山乖夙愿，恋阙耿忧思。横草心空壮，挥戈力未衰。会看诛猰貐，奚暇问狐狸。痛哭长沙策，悲歌杜老诗。煌煌开国业，八柱蛩鸿基。
寄杨彦卿
作者：边浴礼
朝代：清

方轮不转复何尤，早识神锋让曲钩。汗马几人能杀贼，烂羊随意取封侯。棋逢残劫无良著，药付庸医每误投。只有君家好兄弟，他年相约作间鸥。
密字
作者：边浴礼
朝代：清

密字刊章上紫清，九霄雷雹下砰訇。布衣敢运回天手，豸角弥坚报国诚。四罪尚嫌宽窜殛，八荒伫望庆升平。陈东无恙汪黄黜，此事尤彰帝鉴明。
山行
作者：边浴礼
朝代：清

局蹐川谷行，徘徊关山路。归云渡清溪，残雪在高树。初晴南风转，细响暗泉注。峰回触厜㕒，径仄涌沮洳。吴楚未解兵，雍梁困徭戍。险阻成通途，戈鋋竞奔赴。野哭耳怯闻，烽烟望增怖。勋名嗟无成，悔不老章句。何时阪泉师，一扫蚩尤雾。
庚戌书事
作者：边浴礼
朝代：清

帛书牛腹术堪惊，采药虚传海上行。岂有禁方贻扁鹊，共欣阴道授容成。触邪直指真名士，执法云司少定评。太息诸公俱富贵，又从富贵学长生。
明内官监牙牌歌
作者：边浴礼
朝代：清

有明珰祸古所无，当头委鬼纷毒痡。四司八局各交煽，十二监势尤睢盱。深宫定制杜奸伪，牙牌颁赐文攸殊。尚宝司丞督雕造，悬挂遍及群奄奴。迁阶兑换借失罪，重比列镇麒麟符。要严禁闼作讥察，藉肃国柄防觊觎。信王继统鉴覆辙，雷霆赫怒行天诛。讵知积习骤难革，枝叶虽剪存根株。监军督饷出无数，秉笔掌印繁有徒。飞鱼膝襕曲脚帽，宫庭布满豺狼貙。居庸失守贼氛恶，斩关揖盗充前驱。我曹富贵自有在，马头泥首千人俱。烽烟涨天血流地，九门一夕成榛芜。安民厂空夜栖鸽，承运库毁朝啼乌。可怜御用诸宝器，雨淋日炙泥沙污。剔红漆裂果园盒，戗金耳碎宣铜炉，瑶箱脂粉散狼藉，宫扇彩翠昏模糊。牙牌数百落何处，反以微物全形模。二百年来阅尘劫，素质完好还如初。上员中杀下微阔，四角错出承其趺。中穿一孔贯绦组，环顶云气蟠萦纡。正书深镌四十四，背刻缪篆斯邕如。纪年列号存两侧，崇祯八祀时非诬。想当作佩系犀带，色映绁伞金葫芦。略同铸铁肃门禁，不比涂漆催军租。胜朝遗制俨然在，摩挲俯仰增欷歔。昌平风雨莽萧瑟，黄蒿碧藓埋珠襦。旧闻合补秀水朱，长句试仿眉山苏。兴亡过眼同转毂，一牌关系良区区。
望远
作者：边浴礼
朝代：清

时事忧晁贾，骚心怨景唐。检书过日暮，望远及秋凉。草野谁清讥，兵农泥古方。崇兰饱霜露，耿耿叹凋伤。
望远
作者：边浴礼
朝代：清
体裁：五言律诗

时事忧晁贾，骚心怨景唐。检书过日暮，望远及秋凉。草野谁清议，兵农泥古方。崇兰饱霜露，耿耿叹凋伤。
杂咏
作者：边浴礼
朝代：清

无盐见西子，詈彼工诲淫。世主受其愚，谓抱松柏心。招之入后宫，妒宠恐不深。妖情污白璧，利口铄黄金。承恩不在貌，矧复遭陵侵。精卫空悲号，填海称冤禽。狐裘毛氄凋，不及绨袍良。八珍寡调燮，反逊饼酩香。庸夫侈外美，争效时世妆。试之利害涂，束手愁伥伥。风刀刺肌肤，悔不谋蚕桑。掘井不及泉，何人恩渴羌。流俗苦浮沈，君子蹈其常。西方有圣人，闵世抱忧戚。愿化磨羯鱼，长供众生食。智者笑荒渺，愚者涉疑惑。我独俯首言，此举世难觌。茫茫婆罗界，惨惨尚溪刻。但多真杨朱，而无假墨翟。生齿日繁滋，谁能救饥溺。
杂咏·其一
作者：边浴礼
朝代：清

无盐见西子，詈彼工诲淫。世主受其愚，谓抱松柏心。招之入后宫，妒宠恐不深。妖情污白璧，利口铄黄金。承恩不在貌，矧复遭陵侵。精卫空悲号，填海称冤禽。
杂咏·其三
作者：边浴礼
朝代：清

西方有圣人，闵世抱忧戚。愿化磨羯鱼，长供众生食。智者笑荒渺，愚者涉疑惑。我独俯首言，此举世难觌。茫茫婆罗界，惨惨尚溪刻。但多真杨朱，而无假墨翟。生齿日繁滋，谁能救饥溺。
杂咏·其二
作者：边浴礼
朝代：清

狐裘毛氄凋，不及绨袍良。八珍寡调燮，反逊饼酩香。庸夫侈外美，争效时世妆。试之利害涂，束手愁伥伥。风刀刺肌肤，悔不谋蚕桑。掘井不及泉，何人恩渴羌。流俗苦浮沈，君子蹈其常。
渡永定河口号
作者：边浴礼
朝代：清

茫茫桑乾河，晓日浴其内。长风鼓洪波，涌作征人泪。层冰当路如断山，冰棱齿齿衔空船。搪撑邪许百夫力，失势惧陷蛟龙渊。河名无定良有因，奔流欻忽愁煞人。东西一发阅来往，那不束马悬车轮。桑乾河，流不歇。我来正值十一月，马蹄砰訇响寒铁。黄沙糁空吹作雪，肌肤冻皲衣带结。役夫争先矜利涉，肩脊相摩毂相齧。船头唱歌兴超越，更无人念箜篌妾。
渡淮口占
作者：边浴礼
朝代：清

重袅金鞭按部还，朱旗映日指雄关。西风落叶长淮水，小雪轻冰息国山。薄劣敢矜为政猛，忧虞惟望济时艰。不须看镜谈勋业，一夕清霜瘁旅颜。
石沟舟夜
作者：边浴礼
朝代：清

泽国寒清峭，扁舟夜杳冥。雁声低堕水，鱼气暗摇星。纤月窥林白，深镫向客青。榜人相偶语，明发待扬舲。
秋晚过十刹海明相国园址
作者：边浴礼
朝代：清

鸡头池涸谁能记，渌水亭荒不可寻。小立平桥一惆怅，西风凉透白鸥心。
裕州道中
作者：边浴礼
朝代：清

晨登雉衡墟，回望鲁阳阪。冈峦郁绵亘，径术蟠奥衍。西通鸦路关，南控龙泉堰。形势古所争，崭岩名绝险。云何当季山，来往属夷坦。群盗聚如毛，戈鋋此中满。败则归巢窟，出则事焚燹。岂无具官臣，养寇信颜觍。伤哉闾阎众，喂肉投虎贙。念此怀悲凄，长风动林巘。丹忱怅难宣，芳岁倏将晚。借非宏济才，兹患畴以殄。堵阳古驿南，有村曰独树。瓦屋千余家，廛市亘分布。自遭贼火焚，今年已三度。垣墙俱赤立，瓦砾塞衢路。斩刈尽鸡豚，逃亡到童孺。居民鸠鹄形，羸老不堪诉。待抚目苦睊，余生沫聊呴。敢议令长非，言之惧逢怒。哑哑白项乌，翻飞上荒戍。野鸟尚恋群，残黎独失据。征车屡经过，感激煎百虑。绁马黄茅冈，苍烟莽回互。
裕州道中·其一
作者：边浴礼
朝代：清

晨登雉衡墟，回望鲁阳阪。冈峦郁绵亘，径术蟠奥衍。西通鸦路关，南控龙泉堰。形势古所争，崭岩名绝险。云何当季山，来往属夷坦。群盗聚如毛，戈鋋此中满。败则归巢窟，出则事焚燹。岂无具官臣，养寇信颜觍。伤哉闾阎众，喂肉投虎贙。念此怀悲凄，长风动林巘。丹忱怅难宣，芳岁倏将晚。借非宏济才，兹患畴以殄。
裕州道中·其二
作者：边浴礼
朝代：清

堵阳古驿南，有村曰独树。瓦屋千余家，廛市亘分布。自遭贼火焚，今年已三度。垣墙俱赤立，瓦砾塞衢路。斩刈尽鸡豚，逃亡到童孺。居民鸠鹄形，羸老不堪诉。待抚目苦睊，余生沫聊呴。敢议令长非，言之惧逢怒。哑哑白项乌，翻飞上荒戍。野鸟尚恋群，残黎独失据。征车屡经过，感激煎百虑。绁马黄茅冈，苍烟莽回互。
读史偶成
作者：边浴礼
朝代：清

西京人物易消磨，虚设贤良孝弟科。误尽宣元两朝事，鼠奸难去虱臣多。
邺中怀古
作者：边浴礼
朝代：清

龙虎谁令出一门，佛狸残祚竟横吞。酒边筝语元忠策，槊底头颅贺拔恩。《敕勒歌》终消霸气，晋阳宫远恋英魂。鼓山石裂珠襦坏，疑冢空传贺六浑。
高阳台
作者：边浴礼
朝代：清
体裁：词

柳发霜髡，苔衣雨坼，夕阳红上孤城。风翦云罗，昨宵偷放新晴。秋光不管人肠断，断肠人、翻爱秋清。小银塘，凋了残荷，荒了枯萍。
僧楼半角苍烟织，记香迷稚蝶，絮搅雏莺。一夜凉飔，阴阴换作虫声。临流悄向沙鸥说，算萧骚、谁更如卿？怅归途，枫叶芦花，无限飘零。
各上下
作者：边瀹慈
朝代：清

飞鸟翔，一下复一上。平生栖宿同一枝，咫尺遭逢判霄壤。青天白日抢枋榆，稻粱易得身不孤。嘤嘤求友鸣相呼，卑枝刷羽低将雏。仰视云端去如箭，毛羽初丰未能健。六翮抟风掩毕罗，长空一落何由见。天阙沈沈暗不开，梯云何处望蓬莱。神龙堕地不如蚓，何似泥中睡得稳。
感事
作者：边瀹慈
朝代：清

飘泊无归计，羁孤有世官。贫缘求仕早，卑觉立身难。泽尚绵三世，才谁授两餐。荣衰如转毂，岂独晋原栾。车服成虚器，当阳落太阿。贵非王者驭，官比盛时多。易捧毛生檄，何劳宁戚歌。但愁铭隧日，书绩奈卿何。糟粕空方策，屠沽有壮图。白头仍诵读，赤手已公孤。说剑神俱王，当歌气益粗。果能开绝漠，汉将起人奴。
感事·其一
作者：边瀹慈
朝代：清

飘泊无归计，羁孤有世官。贫缘求仕早，卑觉立身难。泽尚绵三世，才谁授两餐。荣衰如转毂，岂独晋原栾。
感事·其三
作者：边瀹慈
朝代：清

糟粕空方策，屠沽有壮图。白头仍诵读，赤手已公孤。说剑神俱王，当歌气益粗。果能开绝漠，汉将起人奴。
感事·其二
作者：边瀹慈
朝代：清

车服成虚器，当阳落太阿。贵非王者驭，官比盛时多。易捧毛生檄，何劳宁戚歌。但愁铭隧日，书绩奈卿何。
挽句山先生步李廉衣韵
作者：边继祖
朝代：清

肯为莼鲈便忆家，暂留耆宿领清华。讵知病似沾泥絮，转觉官同著袂花。风雅顿教前辈少，清贫还重士林嗟。茂陵遗稿名山富，早晚西湖走传车。
题画雁
作者：边维祺
朝代：清

三三两两傍芦花，风动长江月净沙。多少孤舟未归客，十分秋思在天涯。板桥一曲水通村，岸阔沙平丝有痕。我画雁鸿求粉本，苇间老屋日开门。老夫家住水云乡，画雁撑芦是所长。粤客持将南海去，从今边雁过衡阳。
题画雁·其一
作者：边维祺
朝代：清

三三两两傍芦花，风动长江月净沙。多少孤舟未归客，十分秋思在天涯。
题画雁·其三
作者：边维祺
朝代：清

老夫家住水云乡，画雁撑芦是所长。粤客持将南海去，从今边雁过衡阳。
题画雁·其二
作者：边维祺
朝代：清

板桥一曲水通村，岸阔沙平丝有痕。我画雁鸿求粉本，苇间老屋日开门。
冬日登黄鹤楼集唐八首·其一
作者：边连宝
朝代：清
体裁：七言律诗

水国初冬和暖天，凭高一望总茫然。江中白浪如银屋，楼外青山似旧年。几处帆樯喧夏口，万家烟火满晴川。心游目送三千里，何处风光不眼前。
冬日登黄鹤楼集唐八首·其七
作者：边连宝
朝代：清
体裁：七言律诗

河上仙翁去不回，人间空自造楼台。那知尘里无穷事，且尽生前有限杯。李白虽然成异物，费祎终是负仙才。细推物理须行乐，惟我多情独自来。
冬日登黄鹤楼集唐八首·其三
作者：边连宝
朝代：清
体裁：七言律诗

利门名路两难凭，醉下高楼醒复登。世事茫茫难自料，浮生扰扰竟何能。致身霄汉真无策，论道同心少有朋。呵冻且吟冰雪句，寒山半出白云层。
冬日登黄鹤楼集唐八首·其二
作者：边连宝
朝代：清
体裁：七言律诗

雨雪初收望汉阳，一天寒色下潇湘。树围水际人烟黑，日满楼前江雾黄。今夕偶攀尘外契，暮年初信梦中忙。也知得意须乘鹤，欲向瑶台路渺茫。
冬日登黄鹤楼集唐八首·其五
作者：边连宝
朝代：清
体裁：七言律诗

临江高阁瞰千寻，积雪窗前尽日吟。落木萧骚从上下，乱帆争疾竞浮沉。风波久伫济川楫，霄汉常悬捧日心。黄鹤楼中吹玉笛，故园书绝到于今。
冬日登黄鹤楼集唐八首·其八
作者：边连宝
朝代：清
体裁：七言律诗

词客如今迹尚留，不知经历几千秋。青山碧水浑无恙，去雁来鸿各自愁。便要乘风随羽翼，更凭飞梦到瀛洲。神仙若见应惆怅，此地空余黄鹤楼。
冬日登黄鹤楼集唐八首·其六
作者：边连宝
朝代：清
体裁：七言律诗

上楼空望往来船，雁度寒江拟雪天。零落梅花过残腊，模糊树色入荒烟。座中醉客延醒客，镜里今年老去年。自是不归归便得，故乡朝夕有人还。
冬日登黄鹤楼集唐八首·其四
作者：边连宝
朝代：清
体裁：七言律诗

怀古登楼更寂寥，当年霸业已全消。汉江水阔吴山远，夏口城冲楚塞遥。割据一方劳战伐，兴亡往事问渔樵。可怜赤壁争雄渡，惟有月明吹洞箫。
古碑
作者：边连宝
朝代：清

陈入闭永夜，野土化枯骸。表里无青史，婆娑有绿苔。扪心应自愧，谀墓亦堪哀。伊吕真千古，丰碑安在哉。
寄怀戴通乾
作者：边连宝
朝代：清

十年未见戴辽海，消息传来半可疑。久识鳏鱼愁永夜，又闻老鹤耐长饥。斯人憔悴至于此，大造生成岂不私。万载千秋身后事，荣施落寞复谁知。
怀刘司州
作者：边连宝
朝代：清

抵死仇纨裤，谋生去井疆。或能辞顑颔，直可阅炎凉。砧杵千家月，萧疏两鬓霜。饶君多道力，容易耐回肠。
晚吹
作者：边连宝
朝代：清

晚吹荡林薄，凌空一叶飞。天光寒已夕，云影淡何依。岁月有迁递，雪霜无是非。于中觅消息，斟酌可忘机。
秋日杂诗
作者：边连宝
朝代：清

秋风肃以清，策策鸣窗纸。中有兀坐人，幽忧漫不理。索之无其端，觅之无其委。既同乱茧丝，复似洪河水。浩淼绝垠堮，澒洞少涯涘。何以消遣之，惟有杜康耳。一从断酒来，谁复发我齿。袅袅风中兰，鲜鲜霜里菊。过期即彫残，非候不茂育。枯菀故有时，春秋各自足。独彼枯树株，一世少煦燠。雨露朝不濡，鸟雀夜不宿。百孔与千创，蝼蚁穴其腹。那更生稊华，已矣休妄瞩。绿树何葳蕤，膏泽发其荣。美人竞采摘，皓腕攀繁英。娇爱比金翠，簪鬓光晶莹。采摘所不及，枝耸入青冥。惊飙一夕起，飘飘堕沟塍。长谢娉婷侣，但与蛙黾并。为我语花枝，且可近檐楹。欲令美人摘，休作高峥嵘。清商沁骨髓，发为酸楚吟。物理有推激，欲制难可禁。金匏虽异族，竹磬乃同音。孟郊死已久，谁当知我心。
秋日杂诗·其一
作者：边连宝
朝代：清

秋风肃以清，策策鸣窗纸。中有兀坐人，幽忧漫不理。索之无其端，觅之无其委。既同乱茧丝，复似洪河水。浩淼绝垠堮，澒洞少涯涘。何以消遣之，惟有杜康耳。一从断酒来，谁复发我齿。
秋日杂诗·其三
作者：边连宝
朝代：清

绿树何葳蕤，膏泽发其荣。美人竞采摘，皓腕攀繁英。娇爱比金翠，簪鬓光晶莹。采摘所不及，枝耸入青冥。惊飙一夕起，飘飘堕沟塍。长谢娉婷侣，但与蛙黾并。为我语花枝，且可近檐楹。欲令美人摘，休作高峥嵘。
秋日杂诗·其二
作者：边连宝
朝代：清

袅袅风中兰，鲜鲜霜里菊。过期即彫残，非候不茂育。枯菀故有时，春秋各自足。独彼枯树株，一世少煦燠。雨露朝不濡，鸟雀夜不宿。百孔与千创，蝼蚁穴其腹。那更生稊华，已矣休妄瞩。
秋日杂诗·其四
作者：边连宝
朝代：清

清商沁骨髓，发为酸楚吟。物理有推激，欲制难可禁。金匏虽异族，竹磬乃同音。孟郊死已久，谁当知我心。
秋晚寄芥舟
作者：边连宝
朝代：清

醉倚西风送远眸，碧云尽处是中州。鱼龙水静涧瀍晚，竹柏烟深嵩少秋。贝锦织成应有恨，覆盆揭去可无忧。西园残酌今犹在，月底新吟待尔酬。
空城雀
作者：边连宝
朝代：清

不巢人家幕，不穿人家屋。不饮太液水，不啄太仓粟。生长空城里，日暮空城曲。王孙手挟金弹子，上林鸟雀逐弹死。空城从不识金弹，君道何如上林苑。
净芳园联
作者：达三
朝代：清
体裁：联

闲坐小窗读周易；每依南斗望京华。
余藏丁龙泓诗谢南屏五世法祖烎老人送檀香米之作即次原韵题其上
作者：达受
朝代：清

无边世界此中藏，日月还应赋就将。短札有人曾乞米，旃林何处尚留香。佛从舍卫城中过，我向沿门钵里尝。记得青精容一饱，当年笔墨喜逢场。
海昌学庙古井歌
作者：达受
朝代：清

我州金石多未彰，补志窃愿搜罗详。遍寻城阙兼桥梁，觏辄手拓声琅琅。朅来论古广业堂，好古人遇甘泉乡。导余周视循宫墙，门内有井六角方。石闺覆如摧倒缸，质虽粗顽形异常。制度仿佛侔李唐，石颈有穿力可扛。其上字迹留八行，倩亟拓之墨汁香。义泉大字书端庄，如蔡君谟笔老苍。馀惜残损惟偏旁，年代莫辨空思量。题名仅识为高阳，当时凿此因荐亡。报妻胡氏七二娘，此意无愧良人良。历今不知凡几霜，食者甘之犹琼浆。吴中古井石放光，载顾氏志流芬芳。老夫之称识不忘，是井功德堪颉颃。姓氏未泐待表扬，幸逢椽笔志海昌。与钟并拓璧合双，一金一石真相当。鸿词况诵长短章，塔铭显不殊药王。续貂我亦搜枯肠，寒泉酌胜亭沧浪。
题查叔羽罗浮梦梅图为周梅坪作
作者：达受
朝代：清

江店酒初熟，亭皋鹤未还。谁家一声笛，吹梦落空山。梨云澹若烟，雪月寒于水。中有看花人，几生修到此。
王竹屿太守招同人集饮南屏听松楼即席口占
作者：达宣
朝代：清

曲径通幽草不删，风枝替客叩柴关。诗非本色难成佛，客有閒情总爱山。小醉未嫌村酒浊，朗吟聊趁瓦镫閒。伊蒲馔且加餐饭，听遍残钟莫便还。
癸卯冬日蒋生沐招同沈烛门潘菉卿两广文费晓楼赵次闲两处士雅集湖舫次元韵
作者：达宣
朝代：清

西泠西畔足句留，岚影波光霭暮秋。霜叶黄飞临水榭，夕阳红衬远山楼。座逢知己皆名士，酒御轻寒袭敝裘。所惜汪伦迟未至，清樽不共画船游。
夏日放生河亭与王太守梦楼纳凉
作者：达澄
朝代：清

竹密烟深一径虚，桐阴如幄复阶除。庭前时有窥帘鸟，池内应无避钓鱼。南浦潮随明月上，西林钟带夕阳疏。人閒莫漫愁烦热，好共临流此卜居。
同洪稚存太史王柳村秀才暨令嗣小村借庵主人登月波台看潮同赋
作者：达瑛
朝代：清

为逐丹崖客，层台试一登。山随诗思转，风挟海潮腾。树抱花閒路，门开竹里镫。笑余多懒散，米熟愧南能。
同王梦楼太守高旻寺看菊
作者：达瑛
朝代：清

何必东篱采，山房菊已开。无端诗思发，有约故人来。冷艳依黄叶，幽香上绿苔。白头怜晚节，勤护晓霜催。
喜看云见访
作者：达瑛
朝代：清

渺渺秋江阔，劳君破浪寻。双峰今夜月，一片故人心。云淡天河迥，窗虚海气深。只缘明欲别，剪烛动长吟。
新柳
作者：达瑛
朝代：清

东风青旆亭中酒，小雨红阑桥外人。无限销魂看不得，鹅儿黄样可怜春。
次古岩见过河亭韵并寄借庵
作者：达瑛
朝代：清

小院临池无路通，道心常与竹心空。幽扉半掩林间雨，清磬遥传渡口风。折苇客来青嶂外，隔江人卧白云中。莫言世外甘岑寂，杀贼论兵烛影红。
次安心见寄韵
作者：达瑛
朝代：清

托足双峰猿鹤亲，水晶宫殿净无尘。日将好景归诗卷，天许名山作散人。岩草碧销三径雪，寺梅香破半江春。西风记得萸湾别，夜夜相思入梦频。
登海云楼怀萸湾清凉主人
作者：达瑛
朝代：清

退院僧同岭上云，凌江小阁一炉薰。窥人鸥鹭当窗立，出寺钟鱼隔水闻。仍有青山常我伴，纵无明月也思君。临风欲跨扬州鹤，海气微茫望不分。
闻雁
作者：达真
朝代：清

山暝夕阳尽，寻幽倚石楼。忽闻新雁至，又报故园秋。积雨催黄叶，怀人欲白头。多情江上月，偏照望乡愁。
送赵南英
作者：达航
朝代：清

大蓝山上雪初晴，小幕溪头月正明。恰是溪山两佳处，梅花一路送君行。
恭祝圣母皇太后六旬万寿诗
作者：达麟图
朝代：清
体裁：五言排律

玉殿和风溥，璇闱化日长。二仪呈瑞应，五岳兆嘉祥。慈范寰瀛仰，鸿庥福禄康。安贞膺庆豫，尊养荷荣昌。岁纪方周甲，南星正耀芒。九霄增淑景，元气肇初阳。珠树千葩丽，琼英六出飏。消寒萱吐艳，迎腊柳舒黄。霞护青琳宇，图函金镜囊。轮辉联宝婺，钟律叶灵章。醇德开轩昊，隆文越夏商。一人承色笑，百职效趋跄。彩炫斑龙驾，香浮黼绣裳。翠旄飘上苑，睿藻焕岩廊。致敬宸衷切，怡颜圣孝彰。欣看三秀草，咸进万年觞。宠锡逾瑶笋，陈诗胜柏梁。臣僚沾燕喜，品物共熙穰。用合敷天盛，爰为钜典光。歌衢称有道，望阙颂无疆。支弋来琛赆，梯航贡篚筐。嵩呼和凤吹，华祝动鹓行。昆阆何须陟，升恒自有常。抒词惭莫罄，翘首颂如冈。
恭祝圣母皇太后六旬万寿诗
作者：达麟图
朝代：清

玉殿和风溥，璇闱化日长。二仪呈瑞应，五岳兆嘉祥。慈范寰瀛仰，鸿庥福禄康。安贞膺庆豫，尊养荷荣昌。岁纪方周甲，南星正耀芒。九霄增淑景，元气肇初阳。珠树千葩丽，琼英六出飏。消寒萱吐艳，迎腊柳舒黄。霞护青琳宇，图函金镜囊。轮辉联宝婺，钟律叶灵章。醇德开轩昊，隆文越夏商。一人承色笑，百职效趋跄。彩炫斑龙驾，香浮黼绣裳。翠旄飘上苑，睿藻焕岩廊。致敬宸衷初，怡颜圣孝彰。欣看三秀草，咸进万年觞。宠锡逾瑶笋，陈诗胜柏梁。臣僚沾燕喜，品物共熙穰。用合敷天盛，爰为钜典光。歌衢称有道，望阙颂无疆。支弋来琛赆，梯航贡篚筐。嵩呼和凤吹，华祝动鹓行。昆阆何须陟，升恒自有常。抒词惭莫罄，翘首颂如冈。
一枝春·同吴竹屿赋招张古樵诸子
作者：过春山
朝代：清

绿柳池塘暗，流莺啼散，一帘丝雨。东风如许。唤起旧游情绪。晴绵吹少，料难禁、好春归去。念故人、门掩梨花，静对冷香无语。留连翠微深处。记梅边弄笛，满身花露。盈盈春水，为问采兰谁侣。芳期暗卜，想猿鹤、空山无主。试听取、香径啼红，又催杜宇。
临江仙·三潭夜归见蘋花偶赋
作者：过春山
朝代：清

几缕疏烟生树杪，斜阳初下渔竿。白蘋风急暗香残。沙头人独立，寂寞夜潮还。帝子不来江月悄，萧然鹭冷鸥閒。佳期渺渺洞庭间。销魂秋梦里，一枕水云寒。
临江仙·秋柳
作者：过春山
朝代：清

试数旧愁馀几缕，暮蝉凄断西风。萧疏无力系游骢。津亭携手地，梦逐晓霜空。似与玉楼人比瘦，翠痕都减眉峰。多情只有晚烟笼。秋声吹不尽，长笛月明中。
倦寻芳·过废园见牡丹盛开有感
作者：过春山
朝代：清

絮迷蝶径，苔上莺帘，庭院愁满。寂寞春光，还到玉阑干畔。怨绿空馀清露泣，倦红欲倩东风涴。听枝头、有哀音凄楚，旧巢双燕。漫伫立、瑶台路杳，月佩云裳，已成消散。独客天涯，心共粉香零乱。且尽花前今夕酒，洛阳春色匆匆换。待重来，怕只有、断魂千片。
卖花声·春暮登姑苏台
作者：过春山
朝代：清

乔木古台荒。野径苍苍。杜鹃声里怨斜阳。剩水残山春又老，花落横塘。往事暮云长。满眼兴亡。采莲遗曲最凄凉。回首当年歌舞地，无数垂杨。
台城路·登雷峰望宋胜景园故址
作者：过春山
朝代：清

东风又入荒园畔，繁华已成尘土。太液芙蓉，未央杨柳，曾见当年歌舞。危栏谩抚。叹事逐飞云，梦随香雾。指点江山，斜阳一片下平楚。悠悠此恨谁诉。想青燐断续，还过南浦。铁马凭江，香车碾月，忍读昭仪词句。凄凉几许。但山鬼吟秋，杜鹃啼雨。回首宫斜，白杨深夜语。
喜迁莺·访江鲸涛即席分得渡字
作者：过春山
朝代：清

绿阴深处。指流水孤村，抱琴微步。古木吹香，丛篁滴翠，掩映短篱蔬圃。谁识此中真意，应有沙边鸥鹭。款蓬户。正注书初倦，石栏亭午。挥麈。忘清暑。击剑高歌，狂态还如故。栗里苔荒，竹溪烟冷，为问白云谁侣。休负五湖秋事，归兴一竿风露。君听取。渐棹歌声起，月明前渡。
子夜歌·西泠送春
作者：过春山
朝代：清

问东君、断红乱碧，恁处是、春归路。白堤外、垂杨摇曳，似倩艳阳留住。翠冷燕帘，香消蛾岫，依旧成虚度。指西泠桥畔，渔郎归后，夕阳影里，暗催芳杜。断肠客、青楼梦古，寂寞自伤羁旅。月伴吟魂，花眠醉魄，往事难重举。想苏台载酒，樽前应满飞絮。芳草天涯，又添离恨，欲共东风语。黯消魂、烟雨空洲，更闻杜宇。
小重山
作者：过春山
朝代：清

销尽炉香欲二更。夜凉深院静、拥银屏。声声寒雁落沙汀。潇湘远，好梦总难成。独门赋秋声。百年多少事、草虫鸣。天涯谁与寄离情。芭蕉雨，点滴到天明。
探春·月夜饮荒祠水木明瑟池馆苍凉主人告予曰此邹副使愚谷十二楼址也声伎豪侈今衰歇矣感而赋此
作者：过春山
朝代：清

小雨啼花，深烟怨柳，往事倩谁重诉。甃冷铜瓶，尘封玉镜，试问荒溪鸥鹭。说起那时恨，又恐怕、莺愁燕苦。醉馀一点閒情，立尽阑干凉露。残月三更南浦。想山鬼清游，木兰微赋。金椀生苔，漆灯无焰，应是不胜凄楚。叹一场春梦，长堤外、落红无数。记取明朝，莫上危楼高处。
探春·月夜饮荒祠水木明瑟池馆苍凉主人告予曰此邹副使愚谷十二楼址也声伎豪侈今衰歇矣感而赋此
作者：过春山
朝代：清
体裁：词

小雨啼花，深烟怨柳，往事倩谁重诉。甃冷铜瓶，尘封玉镜，试问荒溪鸥鹭。说起那时恨，又恐怕、莺愁燕苦。醉馀一点閒情，立尽阑干凉露。残月三更南浦。想山鬼清游，木兰微赋。金碗生苔，漆灯无焰，应是不胜凄楚。叹一场春梦，长堤外、落红无数。记取明朝，莫上危楼高处。
明月生南浦·河桥泛舟同吴竹屿赋
作者：过春山
朝代：清

宿雨收春芳事尽。绿涨溪桥，花落无人境。几点萍香鸥梦稳。柳绵吹尽春波冷。溪上人家开返景。招手渔竿，烟外浮孤艇。回首桃源仙路迥。一声欸乃川光暝。
更漏子
作者：过春山
朝代：清

半开帘，斜背烛。困倚画屏新浴。眉淡扫，髻低梳。夜凉生绣襦。秋声骤。雁来候。人共海棠消瘦。香乍热，箪微寒。魂消似去年。
月下笛·春游武林寄别诸子
作者：过春山
朝代：清

野馆寒轻，春衫乍减，倦闻鹃语。斜阳外、无限离愁乱飞絮。寻芳尚记西园路，问燕子、春还几许。正津亭潮满，苍烟一碧，峭孤帆去。回顾。蘋花渡。叹送尽流红，旧情难诉。渔村蟹舍，伴人惟是鸥鹭。一舸长日依烟水，那更识、飘零小杜。漫伫立，数归心，肠断孤山细雨。
柳梢青·春日书怀
作者：过春山
朝代：清

落水流花，深沉院宇。寂寞年华。几度消凝，樽前歌舞，江上琵琶。凄凉况是天涯。凝望处、荒烟断霞。绿树啼莺，红楼飞絮，春在谁家。
柳梢青·萤
作者：过春山
朝代：清

寻幽栖暝，帘幕阴移，琴书光冷。梧叶飘时，茎花香里，一番清景。萧疏暗度深更。更照水、窥林不定。昨夜霜清，相逢谁在，扑花幽径。
水龙吟·太湖晚泊
作者：过春山
朝代：清

片帆斜挂西风，水云捲尽秋无际。沙声拥沫，波光弄暝，一痕新霁。散发临流，扣舷长啸，满身空翠。怅钓徒去后，烟波冷落，凭谁唱、渔歌子。青箬绿蓑容与。倚斜阳、乱山如此。鲈香菰冷，几番付与，眠鸥梦里。一点閒愁，欲采蘋花，相思谁寄。最难堪此夜，短篷新月，听征鸿唳。
水龙吟·西湖泛月
作者：过春山
朝代：清

斜阳送尽归航，蘋花香冷沧波杳。西陵桥畔，閒鸥自语，应悲孤悄。露色侵衣，水光动柳，持竿长啸。更临风散发，举杯问月，瑶台路、何时到。回首孤山云峭。空凝望、古堤深窈。危峰万叠，浩歌归去，萧然怀抱。横笛吟商，采芳赠远，旧情已渺。料山园、鹤怨猿惊，一片绿阴谁扫。
江亭怨·西泠晚渡
作者：过春山
朝代：清

寒翠湿衣欲暮。烟际乱山无数。露滴宿鸥惊，飞过沙洲自语。欲摘白蘋寄与。几点鸣蓑丝雨。双桨趁潮平，载取江云归去。
浣溪沙·香溪舟行
作者：过春山
朝代：清

沙际眠鸥点碧苔。沿流放艇水云隈。斜风细雨暗相催。帆影乍回青嶂合，橹声微动白蘋开。捲帘岚翠拂衣来。
清平乐
作者：过春山
朝代：清

雨轻风细。小院深深闭。梦醒馀寒侵翠被。又被啼莺催起。悄然微步香阶。柳塘斜日初开。数尽落花无语，黄昏双燕还来。
渔家傲·过莺脰湖
作者：过春山
朝代：清

野岸平芜新涨阔。残红落尽闻啼鴂。柳外渔歌三两阕。舟如叶。一篙春水流斜日。散发临风横短笛。钓徒归去沧江碧。烟际鸥鸶招不得。情何极。夜凉露滴荷衣湿。
渔歌子
作者：过春山
朝代：清

石溜泠泠响竹扉。鹭鸶晒翅立渔矶。山翠湿，野烟低。凉叶无风堕葛衣。
点绛唇·旅夜闻杜鹃
作者：过春山
朝代：清

多少凄凉，夜深犹向东风诉。暗催舂暮。不管天涯苦。月落纱窗，细滴芭蕉露。芳情阻。梦随飞絮。吹遍江南路。
玉漏迟·月夜
作者：过春山
朝代：清

夜窗明月峭。寒侵翠幌，博山香袅。风触帘旌，一片疏阴轻扫。冷露暗吹衣袂，空望断、碧云缥缈。芳信杳。栏杆倚处，倦闻鹃鸟。青溪几度清游，想燕子人家，绿波空绕。好景匆匆，依旧翠深红老。为问素光千里，甚偏向、文园孤照。情暗恼。铜壶又催春晓。
瑞鹤仙·晚游孤山寻林和靖先生墓
作者：过春山
朝代：清

抱琴寻断碣。正斜日初沉，乱烟凝碧。苍苔旧行迹。想沙鸥高致，似曾相识。问情暗觅。指秋坟、樵苏能说。叹寒梅、零落东风，閒却一溪明月。悽恻。西泠春晚，天竺云深，空怀孤洁。荷农未葺，天涯愁倚岩石。念幽人去后，峰南峰北，多少啼猿唤客。黯伤心、欲荐江篱，夜凉露白。
瑞鹤仙·晚游孤山寻林和靖先生墓
作者：过春山
朝代：清
体裁：词

抱琴寻断碣。正斜日初沉，乱烟凝碧。苍苔旧行迹。想沙鸥高致，似曾相识。问情暗觅。指秋坟、樵苏能说。叹寒梅、零落东风，閒却一溪明月。悽恻。西泠春晚，天竺云深，空怀孤洁。荷农未葺，天涯愁倚岩石。念幽人去后，峰南峰北，多少啼猿唤客。黯伤心、欲荐江蓠，夜凉露白。
疏影·为张古樵赋
作者：过春山
朝代：清

豆棚夕阳草舍。荫满地碎阴，庭户潇洒。屈指西风，一点幽香，占断短篱修架。新梢细补贫家屋，怯露重、几枝低亚。最愁人、款住秋声，坐对雨昏灯灺。长记南山种罢。荷锄归、带月独酌檐下。好是新凉，密护吟蝉，不与霜林同谢。清斋护掣筠笼去，试小摘、冷烟盈把。扫苍苔、拂簟烹茶，呼取邻翁閒话。
绮罗香·湖上闻歌
作者：过春山
朝代：清

旧恨消香，新愁倦酒，寂寞又惊春晚。小立斜阳，何处暗飞银管。有几许、离绪吟秋，怎知我、天涯肠断。莫随风、吹入西泠，为渠唤起故宫怨。霓裳遗曲曾谱，怅望青鸾已杳，彩云消散。剩粉零红，忍向尊前重见。消几度、月淡窗寒，更那堪、梦回人远。指青袍、今夜愁痕，倩谁江上浣。
西子妆·雨中坐放鹤亭眺湖光山色感而赋此
作者：过春山
朝代：清

露滴松梢，泉穿竹径，一带疏阴催暮。凭阑目断白云深，但萧萧、满身香雾。閒情欲诉。怅荒渚、难招鸥鹭。俯沧浪，叹荷衣谁浣，天涯尘土。佳期误。落尽梅花，寂寞谁为主。玉琴弹破碧天寒，问东风、鹤归何处。重寻旧址，谩赢得、苍烟冷雨。黯销魂，入夜啼鹃更苦。
踏莎行·游秦园
作者：过春山
朝代：清

寂寂帘栊，深深院宇。碧桃花下闻人语。閒情寻遍小阑干，东风犹袅馀香缕。酒外啼莺，鬓遏飞絮。夕阳山色愁如许。游丝不解系春留，为谁偏逐香车去。
过吴竹屿园居
作者：过春山
朝代：清

雨后遥山色如洗，萝径无人暝烟起。露滴荷衣生暮寒，抱琴独宿秋声里。为君一鼓沧浪吟，万壑千岩流水深。何处夜猿啼不断，西风萧飒引离心。
酹江月·拜岳鄂王墓
作者：过春山
朝代：清

杜鹃声里，吊河山、尚有凄凉残碣。六百年来多少事，日夜江潮呜咽。草冷银凫，风嘶石马，血裹忠魂碧。西风吹老，南枝几树松柏。堪叹三字冤沉，英雄事去，又见金瓯缺。回首荒烟陵寝路，山鬼秋原夜泣。泪洒神州，心伤南渡，遗恨黄龙月。椒浆重奠，乱山催下斜日。
霓裳中序第一·西泠步月闻琵琶声
作者：过春山
朝代：清

苏堤古月色。又照天涯沦落客。试逐柳阴暗觅，乍听得、凄凉琵琶声急。分明似说。问塞鸿、天外消息。关山梦、繁华一瞬，忽地送岑寂。愁绝。青衫曾湿。记画舫亭亭，待发江潮，避又呜咽。莫唱阳关，伤心三叠。荻花风瑟瑟。听遍了、啼鹃夜泣。空凝伫、曲终人悄，隔岸敷峰碧。
题石湖烟雨图
作者：过春山
朝代：清

林风吹雨川光暝，远岸鸬鹚点秋影。小楼人宿水声中，一枕溪云孤梦冷。我本沧洲旧散仙，蘋花零落五湖船。如何对此不归去，七十二峰空暮烟。
酬赠马蓼庵
作者：过松龄
朝代：清

君家子长才绝奇，挥斥八极镇四维。南浮江淮渺湖海，相如并起争陆离。其后宾王才更好，斗酒濯足新丰道。天子闻之呼入宫，从容坐论邦新造。代有传人今至君，君才君识横扫千人军，唾落珠玉笔落云。梁溪风月殊宽阔，会见觞咏能平分。自是身从天上谪，阆苑蓬莱皆窟宅。双瞳相对光奕然，不须重煮山中石。东风瑶草青纷纶，好拨旧酿罗浮春。与君共醉花影下，回首长安十丈尘。海隅日出朝市新，太平天子明良臣，吾侪相与歌咏盛世风俗淳。
人日冯子近招饮
作者：过泽充
朝代：清
体裁：五言律诗

春来不出户，彼此一相望。小饮期人日，轻舟过草堂。梅花寒未放，竹叶煖生香。剪烛论文细，鸡声彻野塘。
宿中竺山房
作者：过泽充
朝代：清
体裁：五言律诗

山房当薄暮，石壁度微曛。溜竹斜通涧，悬厓半叠云。钟声空外落，花气静中分。醉后凭高枕，寒泉彻夜闻。
寄沈客子
作者：过泽充
朝代：清
体裁：七言律诗

别后年华又几更，早传洛下有才名。趋庭时会鸣琴意，倚剑常深怀古情。芳草春云驰马地，梧桐秋雨读书声。相逢把臂思何极，樽酒天涯见月明。
报恩塔
作者：过泽充
朝代：清
体裁：五言律诗

塔影凌霄汉，登临得纵观。云开千岫出，潮涌大江寒。画阁人初起，朱门春未残。六朝名胜地，今古一凭阑。
闺中曲
作者：过泽充
朝代：清
体裁：七言绝句

妾家江口第三湾，夫婿从征在玉关。最恨鵁鶄沙上鸟，早潮飞去暮飞还。
吴门归舟遇雪
作者：过炳耀
朝代：清

漠漠彤云闭馆娃，绿尊红烛恼筝琶。五更风急金鸡汎，破晓披蓑看玉花。
秋晚过秦园适值公宴避之遂登酒楼独酌醉后作
作者：过炳耀
朝代：清

习家池上最风流，却道山公醉未休。残柳影斜还系马，折荷声乱不惊鸥。且同太白三人饮，更上元龙百尺楼。借问泉边明月下，有谁独跨九龙游。
雨中过倪云林墓
作者：过炳耀
朝代：清

松楸尝在望，一岁几经过。烟水浮家日，风尘奈尔何。远山余淡墨，疏雨起微波。片石孤烟没，渔樵向晚歌。
挽蒋拙存
作者：过炳蚪
朝代：清

江东遗老叹凋零，又见华阳堕晓星。剩有银钩千万本，堪齐石鼓十三经。白头供奉非蕉梦，黄卷携将付鲤庭。太息虚舟木已拱，不留知己为君铭。
听竹
作者：过迪
朝代：清

萧萧客舍若为情，剪得湘江一片声。风雨忽从霄汉下，佩环疑绕画廊行。谁知夜静人偏醒，却为愁多听转明。领略清音知不尽，露丛烟筱最纵横。
扫竹径
作者：过迪
朝代：清

旧竹长新叶，枯叶下纷纷。疏雨逗秋气，凉风生片云。扫同乾土聚，烧任湿烟熏。长夏艰薪火，聊兹用力勤。
秋海棠
作者：过迪
朝代：清

一生弃置墙根底，三点两点秋如许。露华洗出态转妍，薄命断肠谁诉与。美人相对碧窗下，常避炎光爱幽处。看君零落秋渐深，飒飒西风送愁绪。
宿望海楼
作者：过铭盘
朝代：清
体裁：七言绝句

月高长啸醉楼中，微掠朱阑海面风。夜半天妃鸾驭去，射波千点小灯红。
南禅遇南楚老僧似有道者因赠以诗二首
作者：过鸣冈
朝代：清

梦醒长松下，飘然倚一竿。佛心原是月，仙骨不知寒。流水空传钵，闲云暂挂单。萍踪聚还散，永夕话蒲团。梦醒长松下，到来清我心。春光当面过，鸟语此林深。遂隔人间世，时听空外音。羲皇去不远，上下与相寻。
南禅遇南楚老僧似有道者因赠以诗二首·其一
作者：过鸣冈
朝代：清

梦醒长松下，飘然倚一竿。佛心原是月，仙骨不知寒。流水空传钵，闲云暂挂单。萍踪聚还散，永夕话蒲团。
南禅遇南楚老僧似有道者因赠以诗二首·其二
作者：过鸣冈
朝代：清

梦醒长松下，到来清我心。春光当面过，鸟语此林深。遂隔人间世，时听空外音。羲皇去不远，上下与相寻。
筑普济堂成述怀七首
作者：过鸣冈
朝代：清

人生依骨肉，胡乃有四穷。百族自食力，其奈兹疲癃。俯仰各相失，出入将焉从。窥户绝爨烟，四壁凄其风。牛衣纵不暖，犹与妻孥同。吁嗟兮茕独，偃卧披蒿蓬。蒿蓬如人长，有子呼阿娘。飘萧垂两鬓，日暮倚门傍。儿行自空腹，儿归复空囊。可怜拾遗穗，母子各哀肠。孤孀自云苦，况乃无孤孀。吁嗟兮老孀，行路皆感伤。感伤复感伤，糟糠不下堂。断机犹可续，破镜无圆光。孤儿在襁褓，枕块支空床。凉月窥我牖，饥鼠穿我梁。呱呱待成立，十指安得将。吁嗟兮少寡，血泪沾衣裳。衣裳常百结，母死儿孓立。索米就邻炊，一日不再食。道逢相识人，见儿有菜色。欲赠无所将，与儿相对泣。衰门况单丁，忍视此弱息。吁嗟兮孤子，皇天为扶植。扶植岂一端，老至思盖棺。万事既非望，犹惜骸骨寒。相呼他人子，安能久盘桓。呻吟在床席，不如人士安。投药或易效，感叹摧心肝。吁嗟兮垂死，谁复蓄眼看。蓄眼心如熏，幸遇尧舜君。胡不力耕凿，康衢歌放勋。岂有有虞弦，不被南风薰。天地有所憾，群圣补救勤。夙夜犹病诸，正谓常殷殷。吁嗟兮薄俗，藉口于子云。子云为仁方，能事近取譬。由近推至远，于人庶有济。杜陵怀广厦，筑基方寸地。下有将伯呼，上有皇风被。四者咸来归，讵非宣圣意。吁嗟兮斯堂，临汝者上帝。
筑普济堂成述怀七首·其一
作者：过鸣冈
朝代：清

人生依骨肉，胡乃有四穷。百族自食力，其奈兹疲癃。俯仰各相失，出入将焉从。窥户绝爨烟，四壁凄其风。牛衣纵不暖，犹与妻孥同。吁嗟兮茕独，偃卧披蒿蓬。
筑普济堂成述怀七首·其七
作者：过鸣冈
朝代：清

子云为仁方，能事近取譬。由近推至远，于人庶有济。杜陵怀广厦，筑基方寸地。下有将伯呼，上有皇风被。四者咸来归，讵非宣圣意。吁嗟兮斯堂，临汝者上帝。
筑普济堂成述怀七首·其三
作者：过鸣冈
朝代：清

感伤复感伤，糟糠不下堂。断机犹可续，破镜无圆光。孤儿在襁褓，枕块支空床。凉月窥我牖，饥鼠穿我梁。呱呱待成立，十指安得将。吁嗟兮少寡，血泪沾衣裳。